open-index/open-wikipedia-markdown huggingface dataset:
ඔසරිය

**ඔසරිය** වර්තමානයේ ශ්‍රී ලංකාවේ කාන්තා ජාතික  ඇඳුමයි. එය ඔසරි පොට සහ නෙරිය සහිත රෙද්ද වැනි කොටස් දෙකකින් යුත් සාරිය වැනි ඇඳුමකි. 

ඔසරිය වර්ග දෙකකට බෙදේ. එනම්; සාමන්‍ය ඔසරිය සහ උඩරට මංගල ඔසරිය ලෙසයි. සාමන්‍ය ඔසරිය කාන්තාවන් සාමාන්‍ය එදිනෙදා වැඩවලට සහ උත්සව වලට අඳිනු ලබයි. මෙය වර්තමානයේ ගුරුවරුන් සහ කාර්‍යාල සේවිකාවන් අතර වැඩි ප්‍රසිද්ධියක් ලබා ඇත. උඩරට මංගල ඔසරිය අඳිනු ලබන්නේ සාම්ප්‍රදායික උඩරට විවාහා උත්සව වල මනමාලිය විසින් පමනයි. මේවන විට ඔසරිය පැරැන්නන් විසින් අඳිනු ලැබු ඔසරියට වඩා හාත්පසින් වෙනස් වේ.

## සාමාන්‍ය ඔසරිය
මෙම ඔසරි වැඩි වශයෙන් කපු(*cotton*), පොප්ලින්(*poplin*), පොලියෙස්ටර්(*polyester*) වැනි ද්‍රව්‍ය වලින් නිශ්පාදනය කෙරේ. ගෘහනියන්ට වඩා මෙය පාසල් ගුරුවරියන්, රජයේ කාර්‍යාල සේවිකාවන් විසින් අඳිනු ලබයි. වවර්තමානයේ එය ලංකාවේ කාන්තා ජාතික ඇඳුමයි.

## උඩරට මංගල ඔසරිය
මෙම ඔසරිය සාමාන්‍ය ඔසරියට වඩා අලංකාර රටා සහ හැඩ සහිත ඔසරියකි. අතීතයේ රාජාභිෂේක උත්සවවලට(*coronation ceremony*)  සහ සාමාන්‍ය අවස්ථාවල රජ බිසව(*queen consort*) විසින් අඳිනු ලැබීය. මංගල උත්සව වලට මෙය ඇඳීමේදී මනමාලිය විශේෂ මාල සතක් පලඳී. මෙම කරට දමන මාල  හත සත්පත්තිනි පතිවෘතාව සංකේතවත් කරයි. පොල් මල් මාලය, බැබිල මාලය, අරළු මාලය, ගෙඩි මාලය, පෙති මාලය, අගස්ති(*agate*) මාලය හා පදක්කම් මාලය දැනට භාවිත වන මාල හත වේ.

පදක්කම් මාලය පැළඳීමෙන් සංකේතවත් කරන ලද්දේ පියාගේ ගෞරවය ආරක්ෂා කළා සේම තම ස්වාමියාගේ ගෞරවය ද ආරක්ෂා කරන බවයි. උඩරට මනාලියකගේ ආභරණ කට්ටලය පරම්පරාවෙන් පරම්පරාවට ලැබුණු දායාදයක් හැටියට පැරැන්නන් සලකනු ලැබීය. ඇගේ හිස මත පළඳවන තැල්ල පත්තිනි තැල්ල හැටියටත් හඳුන්වයි. හිසේ දකුණ සහ වම්පස තිබෙන ඉර හඳ දෙක මඟින් හිරු සහ සඳු තිබෙනා තුරු සිය ආදරය හිස් මුදුනින් පිළිගන්නා බව සංකේතවත් කරයි. බෝලයක් මෙන් සකස් කරනු ලබන කොණ්ඩය මහාමේරු(*Mount Meru*) පර්වතය සංකේතවත් කරයි. එයින් කියැවෙන්නේ ඕනෑම බරක් හිස තබාගෙන ජීවත්වීමේ ආත්ම ශක්තියක් තමාට ඇති බවයි. හැට්ටයේ අත් දෙක බෝරිච්චි කිරීමෙන් කියැවෙන්නේ පිරුණු උරමඬලක හෙවත් පවුල් ජීවිතයේ හැම බරක්ම දරාගත හැකි පූර්ණත්වයක් ඇය තුළ සංකේතවත් වන බවයි. 

ඔසරිය එදා රජ මාළිගාවේ රාජාභිෂේකය සදහා භාවිත කළ රජ බිසවගේ ලාලිත්‍යය මතු කළ අයුරින් හැඩ ගැන්වීම කරනු ලබයි. 

## වෙනත් ලිපි
*සාරිය
*ශ්‍රී ලංකාවේ ජාතික සංකේත
*ශ්‍රී ලාංකීය සංස්කෘතිය

## යොමු කිරීම්
ප්‍රවර්ගය:සිංහලයෝ
ප්‍රවර්ගය:ශ්‍රී ලාංකීය සංස්කෘතිය
Typhlops veddae

***Typhlops veddae*** ‍යනුවෙන් හැඳින්වෙන්නේ ටිෆ්ලොපිඩේ කුලයට අයත් සර්ප විශේෂයකි.

## මූලාශ්‍ර
Oligodon taeniolatus

**වයිරි දත් කැටියා** *(Oligodon taeniolatus)* යනුවෙන් හැඳින්වෙන්නේ ආසියාවේ හමුවන නිර්විෂැති සර්ප විශේෂයකි. ඉංග්‍රීසි භාෂාවෙන් මොවුන් Streaked Kukri Snake, Variegated Kukri හෝ the Russell's Kukri ලෙස හැඳින්වේ.

## ව්‍යාප්තිය
ඉන්දියාව, පාකිස්තානය, ශ්‍රී ලංකාව, ද. තුර්ක්මෙනිස්තානය, නැ. ඉරානය, ඇෆ්ඝනිස්තානය, බංග්ලාදේශය (උප-විශේෂය: fasciatus) යන රටවල ව්‍යාප්ත වී ඇත.

## ආශ්‍රේයයන්
* Bauer, A.M. 2003 On the status of the name Oligodon taeniolatus (Jerdon, 1853) and its long-ignored senior synonym and secondary homonym, Oligodon taeniolatus (Daudin, 1803). Hamadryad 27: 205-213.
* Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
* Dotsenko I B 1984 Morphological characters and ecological peculiarities of Oligodon taeniolatus (Serpentes, Colubridae). Vestnik Zoologii 1984 (4): 23-26
* Jerdon,T.C. 1853 Catalogue of the Reptiles inhabiting the Peninsula of India. Part 2. J. Asiat. Soc. Bengal xxii: 522-534 [1853]
* Wall, Frank 1921 Ophidia Taprobanica or the Snakes of Ceylon. Colombo Mus. (H. R. Cottle, govt. printer), Colombo. xxii, 581 pages

## බාහිර සබැඳි
* http://members.fortunecity.com/ukp001/naja/colubridae/oligodon_taeniolatus.htm
* 
* http://itgmv1.fzk.de/www/itg/uetz/herp/photos/Oligodon_taeniolatus.jpg 
* http://itgmv1.fzk.de/www/itg/uetz/herp/photos/Oligodon_taeniolatus2.jpg 
* http://itgmv1.fzk.de/www/itg/uetz/herp/photos/Oligodon_taeniolatus3.jpg 
* http://itgmv1.fzk.de/www/itg/uetz/herp/photos/Oligodon_taeniolatus4.jpg 
* http://itgmv1.fzk.de/www/itg/uetz/herp/photos/Oligodon_taeniolatus5.jpg
* http://reptile-database.reptarium.cz/species?genus=Oligodon&species=taeniolatus
* http://www.indiansnakes.org/content/russells-kukri
රසල් ක්‍රෝ රඟපෑ චිත්‍රපටි

මෙහි දැක්වෙන්නේ රසල් ක්‍රෝ රඟපෑ චිත්‍රපටි ලැයිස්තුවකි,
* ග්ලැඩියේටර්
* රොබින් හුඩ්
* අ බියුටිෆුල් මයින්ඩ්
* ද නයිස් ගායිස් 
* නෝවා 
* අ ගුඩ් ඉයර්
වාෂ්පීකරණය

**මූලද්‍රව්‍යයක හෝ සංයෝගයක වාෂ්පීකරණය **යනු එම පදාර්ථය ද්‍රව තත්ත්‍වයේ සිට වාෂ්ප තත්ත්‍වයට පත්වන අවස්ථා විපර්යාසය යි. වාෂ්පීකරණ විධි 2කි: වාෂ්පීභවනය හා නැටවීම යි. වාෂ්පීභවනය පෘෂ්ඨීය සංසිද්ධියක් වන අතර, නැටවීම තොග සංසිද්ධියකි.
දකුණ|thumb|319x319පික්|මෙම සටහනෙහි අවස්ථා විපර්යාසවල නාමකරණය සඳහන් වෙයි.

## සබැඳි 
ප්‍රවර්ගය:භෞතික රසායන විද්‍යාව
ඇඹිලිපිටිය ජනාදිපති විද්‍යාලය

**ඇඹිලිපිටිය ජනාධිපති විද්‍යාලය** යනු ශ්‍රී ලංකාවේ, සබරගමුව පළාතේ, ඇඹිලිපිටියේ පිහිටි විද්‍යාලයකි. වර්තමානයේ විදුහල්පතිවරයා වන්නේ ආර්.සී. උදය කුමාර ය. මෙම විද්‍යාලයේ ආරම්භයේ දී සිසුන් 126 ක් සහ ගොඩනැගිලි 3 ක් සිටියහ. වර්තමානයේ මෙම විද්‍යාලයේ ගොඩනැගිලි 28 ක්, සිසුන් 5000 ක් සහ ගුරුවරුන් 243 ක් සිටී.
2018 ෆීෆා ලෝක කුසලාන තරගාවලියෙහි අවසන් තරගය

**2018 ෆීෆා ලෝක කුසලාන තරගාවලියෙහි අවසන් තරගය** යනු 2018 ෆීෆා ලෝක කුසලාන තරගාවලියෙහි අවසන් තරගය විය. ෆීෆා සාමාජික සම්මේලනයන්හී පිරිමි ජාතික කණ්ඩායම් විසින් තරග වදින වසර සතරකට වරක් පැවැත්වෙන සම්මේලන පාපන්දු තරගාවලියක් වන ෆීෆා ලෝක කුසලාන තරගාවලියෙහි,   එය  21වන අවසන් තරගය විය. මෙම තරගය සඳහා ක්‍රීඩා කලේ  ප්‍රංශය සහ ක්‍රොඒෂියාව වූ අතර එය රුසියාවෙහි, මොස්කව් හී,  ලුෂ්නිකි ක්‍රීඩාංගණයෙහිදී පැවැත්වුනේ 2018 ජූලි 15 දිනදීය.

2018 වසරට පෙර, ප්‍රංශයෙහි එකම ලෝක කුසලාන ජයග්‍රහණය වූයේ  1998 වසරෙහිදී වන අතර– 2006 වසරෙහිදී ඔවුන් අවසන් තරගයට එළඹියද– ක්‍රොඒෂියාව විසින් ඔවුන්ගේ පළමු ලෝක කුසලාන අවසන් තරගය මෙවර ක්‍රීඩා කරන ලදි. අවසන් තරගය කරා පැමිණි ගමනෙහිදී කණ්ඩායම් දෙකම විසින්ම පූර්ව ලෝක කුසලාන ශූරයන් පරාජය කෙරිණි: ප්‍රංශය විසින් 1930 සහ 1950 ජයග්‍රාහකයන්වූ උරුගුවේ කණ්ඩායමද, ක්‍රොඒෂියාව විසින්  1966 ජයග්‍රාහකයන්වූ  එංගලන්ත කණ්ඩායමද සහ කණ්ඩායම් දෙකම විසින් 1978 සහ 1986 ජයග්‍රාහකයන්වූ  ආර්ජන්ටිනියානු කණ්ඩායමද පරාජය කෙරිණි. ලෝක කුසලාන අවසන් තරගය දක්වා එළැඹි තුන්වන නැගෙනහිර යුරෝපියානු දේශය බවට ක්‍රොඒෂියාව පත්වූ අතර, 1962 වසරෙහිදී  බ්‍රසීල කණ්ඩායම වෙතින් චෙකොස්ලොවේකියානු කණ්ඩායම අවසන් තරගය පරාජය වීමෙන් පසුව අවසන් තරගයට එළැඹි පළමුවන නැගෙනහිර යුරෝපියානු කණ්ඩායම විය.

තරගයෙහි පළමු භාගය තුලදී ඕන් ගෝලයක් තුලින් සහ ලෝක කුසලාන අවසන් තරගයකදී  පළමු වරට භාවිතා කෙරුණු වීඩියෝ සහාය විනිසුරු වෙතින් ප්‍රදානය කෙරුණු දඩුවම් පහරක් වෙතින්  2–1 යනුවෙන් පෙරමුණ ගත් ප්‍රංශය,  4–2 ලෙසින් තරගය ජයග්‍රහණය කලහ. ලෝක කුසලාන අවසන් තරගයකදී ඕන් ගෝලයක් තුලින් ලකුණු ලබා ගත් පළමුවන අවස්ථාව මෙය විය. කණ්ඩායම්-32 ක් තරග වදින ලෝක කුසලාන තුලදී, බ්‍රසීලියානු කණ්ඩායම විසින් 2002 වසරෙහිදී එම දස්කම සිදුකිරීමෙන් අනතුරුව,   අතිරේක කාලය වෙත යමින් හෝ දඩුවම් පහර එල්ල කිරීමෙන් හෝ තොරව ප්‍රතිමල්ලවයන් අබිබවීමෙහි සියළු තරග ජයග්‍රහණය කල දෙවන කණ්ඩායම බවට ප්‍රංශය පත් විය. ජයග්‍රාහකයින් ලෙසින්, 2021 ෆීෆා කොන්ෆෙඩරේෂන්ස් කුසලාන තුල තරග වැදීමට ප්‍රංශය සුදුසුකම් ලැබීය.
ශ්‍රී ලංකාවේ සියදිවි නසාගැනීම

**ශ්‍රී ලංකාවේ සියදිවි හානි කරගැනීම** එරට සිදුවන අස්වාභාවික මරණවලට සුලබ හේතුවක් සහ දීර්ඝ කාලීන සමාජයීය ගැටලුවක් ද වන්නේ ය.

## සංඛ්‍යාන දත්ත 
2011 බිනර මස, ජාතික මානසික සෞඛ්‍ය පර්යේෂණායතනය (NIMH) හි ප්‍රධානී අාචාර්ය නීල් ප්‍රනාන්දු විසින් සම්මේලනයක දී ඉදිරිපත් කරන ලද වාර්තාවකට අනුව,  සෑම වසරක ම ශ්‍රී ලංකාවේ ජනගහනයෙන් 4,000 පමණ පිරිසක් සියදිවි නසාගැනීමෙන් මිය යති. ආචාර්ය ප්‍රනාන්‍දුගේ සංඛ්‍යාලේඛන වලින් පෙනී යන්නේ සියදිවි නසාගැනුම් වලට ගොදුරුවන්නන්ගෙන් බහුතරය වයස අවුරුදු 15ත් 44ත් අතර ශ්‍රී ලාංකිකයන් බව ය. රෙජිස්ට්‍රාර් ජනරාල් කාර්යාලයේ සංඛ්‍යාලේඛනවලට අනුව, බ්‍රිතාන්‍යයන්ගෙන් නිදහස ලැබූ සමයේ (1948) සිරිලක සියදිවි නසා ගැනීම් අනුපාතය මිනිසුන් 100,000කට 9ක් වුණි. 1970 ගණන්වල එය 100,000කට 19ක් ලෙස ඉහළ නැඟ ඇති අතර, 1980 දශක මධ්‍යයේ එය 100,000කට 33ක් මට්ටමට ළඟා වී ඇත. ඉනික්බිති එම අනුපාතය සාපේක්‍ෂ ව ස්ථිතික මට්ටමක තිබේ.

### සියදිවි නසාගැනීම් අනුපාතය 
## සුලබතම විධි 
* දුම්රිය එන මඟට පැනීම
* පළිබෝධනාෂක බීම
* [//en.wikipedia.org/wiki/Suicide_by_hanging Hanging] එල්ලීම
* ගැඹුරු දියට පැනීම
* ඉහළතර ස්ථානවලින් පැනීම
* මාරාන්තික ගිනිඅවි භාවිතය
* ඇසිඩ්, ඉන්ධන බීම
* බෙහෙත් අධිමාත්‍රණය

## මේවාත් බලන්න 
* [//en.wikipedia.org/wiki/Suicide_in_Bangladesh Suicide in Bangladesh]
* [//en.wikipedia.org/wiki/Suicide_bombing_in_Sri_Lanka Suicide bombing in Sri Lanka]

## යොමු
හරීන් ප්‍රනාන්දු

**හරීන් ප්‍රනාන්දු**,  (උපතː 28 ඔක්තෝබර් 1978) යනු ශ්‍රී ලාංකික දේශපාලනඥයෙකි. ඔහු ශ්‍රී ලංකා පාර්ලිමේන්තුවේ හිටපු මන්ත්‍රීවරයෙකි. මන්ත්‍රී ධුරය දරන සමයේ ඔහු ඉඩම් හා ක්‍රීඩා අමාත්‍ය ධුරයේ කටයුතු කලේය. නමුත් ඔහු 2022 වසරේ ආණ්ඩුවට එක්වීම හේතුකොටගෙන සමගි ජන බලවේගය විසින් විනය පරීක්ෂණ පවත්වා ඔහු සහ මනූෂ නානායක්කාර මන්ත්‍රීවරයා පක්ෂ සාමාජිකත්වයෙන් නෙරපා හරින ලදී. මීට එරෙහිව හරීන් ප්‍රනාන්දු සහ මනූෂ නානායක්කාර විසින් ශ්‍රේෂ්ඨාධිකරණය හමුවේ ගොනුකරන ලද පෙත්සම් සලකා බැලූ ශ්‍රේෂ්ඨාධිකරණය, ඔවුන් පක්ෂ සාමාජිකත්වයෙන් නෙරපා හැරීම නීත්‍යානුකූල බව තීන්දු කරන ලදී. ඒ අනුව හරීන් ප්‍රනාන්දු සහ මනූෂ නානායක්කාර යන දෙදෙනාගේ මන්ත්‍රී ධුර අහෝසි විය.

## මුල් ජීවිතය සහ අධ්‍යාපනය 
රෝමානු කතෝලික පවුලක වත්තල උපන් ප්‍රනාන්දු අධ්‍යාපනය ලැබුවේ කොළඹ නුවරයේ ශාන්ත ජෝශප් විද්‍යාලය.
## දේශපාලන ජීවිතය 
ප්‍රනාන්දු වයස අවුරුදු 27 දී බදුල්ල දිස්ත්‍රික්කයේ එක්සත් ජාතික පක්ෂය (එජාප) ආසන සංවිධායක ලෙස පත් කරන ලද අතර 2005 ඌව පළාත් සභා මැතිවරණයේදී වැඩිම ඡන්ද ප්‍රමාණයක් ලබා ගනිමින් බදුල්ල දිස්ත්‍රික් පාර්ලිමේන්තු මන්ත්‍රීවරයා ලෙස තේරී පත් විය. 2010 සහ ඌව පළාතේ ප්‍රධාන අමාත්‍ය අපේක්ෂකයා ලෙස තරඟ කිරීම සඳහා 2014 අගෝස්තු 5 දින ඉල්ලා අස්විය. ප්‍රනාන්දු වැඩිම මනාප ලබා ගත්තද ඌව පළාත් සභා මැතිවරණයෙන් එජාපය පරාජයට පත් විය. ප්‍රනාන්දු ඌව පළාත් සභාවේ විපක්ෂ නායක ධූරයට පත් විය.

ප්‍රනාන්දු 2014 ඌව පළාත් සභා මැතිවරණය එ.ජ.නි.ස යන්තම් ජයග්‍රහණය කළ විට රාජපක්ෂ ඉක්මන් මැතිවරණයක් ඉල්ලා සිටි 2015 ජනාධිපතිවරණයේදී මහින්ද රාජපක්ෂ පරාජය කිරීමට තීරණාත්මක කාර්යභාරයක් ඉටු කළේය. රාජපක්ෂ රෙජීමය එහි දූෂණය, අත්තනෝමතික පාලනය සහ අවනීතිය ඉහළ යාම සම්බන්ධයෙන් ඔහු දැඩි ලෙස විවේචනය කර තිබුණි.  2015 ජනාධිපතිවරණයේදී පොදු අපේක්ෂක මෛත්‍රීපාල සිරිසේන වෙනුවෙන් විවෘතව ප්‍රචාරක කටයුතු කළේය.

ජනාධිපතිවරණ ඉක්බිතිව, ඉක්බිතිව, එජනිස පළාත් සභා මන්ත්‍රීවරු ගණනාවක් ඔහුට සහාය දුන් නිසා ඌව පළාත් සභාවේ බහුතරය ලබා දෙන ලදී. ඔහු ඌව පළාතේ ප්‍රධාන අමාත්‍යවරයා ලෙස ආණ්ඩුකාරවරයා ඉදිරියේ දිවුරුම් දී ශෂීන්ද්‍ර රාජපක්ෂ බලයෙන් ඉවත් කළේය.

2015 අගෝස්තු මාසයේ මහා මැතිවරණයදී බදුල්ල දිස්ත්‍රික්කයේ වැඩිම ඡන්ද ලබා ගනිමින් පාර්ලිමේන්තුවට තේරී පත් විය. ඉන් ටික කලකට පසු ඔහු විදුලි සංදේශ සහ ඩිජිටල් යටිතල පහසුකම් පිළිබඳ කැබිනට් අමාත්‍යවරයා ලෙස පත් කරන ලදී. 
## පුද්ගලික ජීවිතය 
2003 වසරේ රවින්දනී යෂේන්ද්‍ර ඩයස් සමඟ විවාහ වූ ඔහුට නිකල් චේතිය ප්‍රනාන්දු සහ නේයාරා චෛතික ප්‍රනාන්දු ලෙස දරුවන් දෙදෙනකු සිටී.

## මතභේදාත්මක සිද්ධි
## මුලාශ්‍ර
බටහිර ඉන්දීය කොදෙව් ක්‍රිකට් කණ්ඩායමේ පකිස්ථානු සංචාරය 2018

බටහිර ඉන්දීය කොදෙව් ක්‍රිකට් කණ්ඩායම 2018 අප්‍රේල් මාසයේදී පකිස්ථානයේ සංචාරය කිරීමට නියමිතය. ඒ විස්සයි20 ජාත්‍යන්තර ක්‍රිකට් (වි20ජා) තරග තුනක් ක්‍රීඩා කිරීමටය. පකිස්ථානය තරගමාලාව 3–0 ක් ලෙස ජයග්‍රහණය කළේය. පකිස්ථානු ක්‍රිකට් පාලක මණ්ඩලය (පීසීබී) පකිස්ථානයේදී ටෙස්ට් ක්‍රිකට් ක්‍රීඩා කරන රටක් සමග සම්පුර්ණ ජාත්‍යන්තර ක්‍රිකට් තරගමාලාවක් 2020 දී පැවැත්වීමට බලාපොරොත්තු වන්නේය.

මෙය පකිස්ථානයේදී 2015 මැයි මාසයෙන් පසුව ටෙස්ට් ක්‍රිකට් ක්‍රීඩා කරන රටකට එරෙහිව පැවැත්වුණු පළමු ජාත්‍යන්තර ක්‍රිකට් තරගාවලියයි.

මීට පෙර මෙම තරගාවලිය පැවැත්වීමට නියමිතව තිබූයේ 2017 නොවැම්බර් මාසයේදීය. නමුත් නොවැම්බර් මාසයේදී ආරක්‍ෂක හේතුන් මත තරගාවලිය නොපැවැත්විණි. අවසන් වරට පකිස්ථානයේදී ජාත්‍යන්තර ක්‍රිකට් තරගාවලියක් පැවැත්වුයේ 2009 පෙබරවාරි මාසයේදීය. ඒ ශ්‍රී ලංකාවට එරෙහිවය. පළමු වරට ජේසන් මොහමඩ් බටහිර ඉන්දීය කොදෙව් නායකත්වයට පත්විය. ඒ කාලෝස් බ්‍රැත්වේට් ආරක්‍ෂක හේතුන් මත පකිස්ථාන සංචාරයට එක් නොවූ නිසාය. එමෙන්ම ජේසන් හෝල්ඩර්, ක්‍රිස් ගේල් සහ දේවේන්ද්‍ර බිෂූ යන ක්‍රීඩකයන්ද එම හේතුව නිසා තරගාවලියට එක්නොවීය.

## වි20ජා තරගමාලාව
### පළමුවන වි20ජා
### දෙවන වි20ජා
### තෙවන වි20ජා
## මුලාශ්‍ර
ගණන් කිරීම

**ගණන් කිරීම** යනු, වස්තූන්ගේ පරිමිත කුලකයක අවයව සංඛ්‍යාව නිර්ණය කිරීමෙහි ක්‍රියාව වෙයි.
ක්‍රමසූචක සංඛ්‍යාව (වාග් විද්‍යාව)

වාග් විද්‍යාවෙහි, **ක්‍රමසූචක සංඛ්‍යා** (හෝ **ක්‍රමසූචක සංඛ්‍යාංක**) යනු, අනුක්‍රමික පිළිවෙලක ස්ථානය හෝ අනුස්ථිතිය හෝ නිරූපණය කෙරෙන වචන වෙයි; ප්‍රමාණය, වැදගත් බව, කාලානුරූපය, ආදිය අනුව (නිද., "‌තෙවන", "තෘතියික") මෙම පිළිවෙල සකස් වනවා විය හැකිය.
පරිමිත කුලකය

ගණිතයෙහි, **පරිමිත කුලකයක්** යනු, අවයව පරිමිත සංඛ්‍යාවක් සහිත කුලකයකි.  විධිමුක්ත ලෙසින්, පරිමිත කුලකයක් යනු කිසිවෙකුට ගණන් කල හැකි සහ ගණන් කොට කෙලවර කල හැකි කුලකයකි. නිදසුනක් වශයෙන්,
:\{2,4,6,8,10\}
යනු, අවයව පහකින් සමන්විත පරිමිත කුලකයකි. . පරිමිත කුලකයක අවයවයන් සංඛ්‍යාව ප්‍රකෘති සංඛ්‍යාවක් ( සෘණ-නොවන පූර්ණ සංඛ්‍යාවක්) වන අතර එය කුලකයෙහි අනේකත්වය ලෙසින් හැඳින්වෙයි.
අවයවය (ගණිතය)

ගණිතයෙහි, කුලකයක **අවයවයක්** හෝ **සාමාජිකයෙක්** හෝ යනු, එම කුලකය තනන්නාවූ විභින්න වස්තූන්ගෙන්  ඕනෑම එකකි.
පොලිස් කෝළම

thumb|**අම්බලන්ගොඩ ටුක්කාවඩු  පරපුරේ කෝලම් නැටුම්අංගයකි**
පහත රට කෝලම් සම්ප්‍රදායේ   හමුවන පොලිස්  කෝලම ඉතාමත්  හාස්‍ය රසය උපදවන කෝලම් අංගයකි . පොලිස්  කෝලම  මිට අවුරදු 150කට පමණ පෙර එනම් ඉංග්‍රීසි  ජාතිකයන්   විසින්  අප රට පාලනය කල  යුගයේදී  එකතු  වූ  කෝලම් නැටුම්  අංගයකි . යටත් විජිතවාදී යුගයේ අප පාලනය කළ ඉංග්‍රීසි ආණ්ඩුවේ  උසස්‌ සහ පහත් පොලිස් නිලධාරීන් නිර්දය ලෙස  විවේචනයට ලක් කිරිමක් පොලිස්  කෝලමෙන්  සිදුවේ .  

ගැමියාට  සැබෑ  ජීවිතයේදී  විදීමට සිදුවන  අත්දැකීම් කෝලම් කරලියේදී දිග හැරේ. පොලිස් සේවය සදහා  එම  වකවානුවේ   යොදවාගෙන තිබුනේ වෙනත් ජාතින් වීම නිසා සන්නිවේදන ගැටලු බොහෝ සේ පැනනගින්නක් විය  .  කැඩුණු ඉංගිරිසි සහ නුහුරු සිංහල උච්චාරණය ගැමියන්ට විකාරයක් සේ පෙනුනේය .     

සිංහල භාෂාව හරි හැටි කතා කරීමට නොහැකි වෙනත් ජාතිකයන් විසින් සිංහල ගැමි ජනතාව සමග ගනු දෙනු කිරීමේදී පැන  නැගී  ගැටලු  , අක්‍රමිකතාවයන්  , අසාධාරණ  , තාඩන පීඩන හා දුක්ගැහැට ගැන කතිකාවක් ගොඩනැගීමේ ප්‍රතිඵලයක් ලෙස  පොලිස්  කෝලම නමින් නව කෝලමක් නිර්මාණය වීම සිදුව ඇත . පොලිස්  නිලධාරීන්ගේ  ගේ උද්දච්ච නොහික්මුණු භාවය සහ අණුවනකම් මෙහිදී  ගෙන හැර  දැක් වේ .

පොලිස් කොස්තාපල්වරු දෙදෙනෙක් ,  පොලිස් සැරයන්වරයෙක් හා  පොලිස් පරීක්‍ෂකවරයෙක් පැමිණ   පොලිස් ස්ථානයක්  දැමීමට අවශ්‍ය බව පවසා  ඒ සදහා ස්ථානයක්  ලබා දෙන ලෙස තානායම්  ආරච්චිචිට කියා සිටි.   

සිංහල වචන හරි හැටි උච්චාරණය කිරීමට නොහැකියාව  නිසා අදහස් හුවමාරු කරගැනීමේ අපහසුතාවයක් පැන  නැගේ .එය නරඹන්නට හාස්‍ය උත්පාදනයක් වේ.      

පොලිස් සැරයන්වරයා සහ තානායම්ආරච්චි  අතර වන සංවාද වල කොටස් කිහිපයක්   

ආරචිචියා  අපේ ලොකු මාතියට ගොඩක් මහන්සි අපිට දෙන්න බැරිද හැබිලි 

 හැබිලි  හැබිලි  කියන්නේ මොනවද  රාළහාමි  

 හැබිලි  දන්නේ නැද්ද මුනිය  හැබිලි  හැබිලි  බොන හැබිලි  (කේන්තියෙන් අතින් හැඩය පෙන්නා)

 අහ් මේ  කියන්නේ තැබිලි නේ තැබිලි දන්නවා රාළහාමි 

  යේක තාම මුනිය මුනියට තේරෙන්නේ නැහැ දෙන්න පුලුවන්ද හැබිලි 

  රාළහාමි තැබිලි  දෙන්න පුලුවන්  

අවශ්‍ය ස්ථානය ලබා ගැනීමෙන් අනතුරුව ඔවුන් යාමට සැරසේ .තානායම්  ආරච්චිචිගේ   ඉල්ලීමට අනුව ඔවුන්  රංගනයක් ඉදිරිපත් කරන අතර තුර  පොලිස්  නිලධාරියෙක් බිම ඇද වැටේ.  ඉන් අනතුරුව ඉංග්‍රීසි  වෛද්‍යවරයකුගෙ කැදවීමක් වේ. වෛද්‍යවරයා සහ පොලිස්  නිලධාරින්  අතර ඉංග්‍රීසි භාෂවෙන් සංවාදයන්  සිදු කෙරේ.

ඉංග්‍රීසි වෛද්‍යවරයා  සහ  ඔහුගේ සහයකයාගේ  කතා විලාසය සහ ඇදුම් පැළදුම් සිංහල ගැමි සමාජයට ආගන්තුකය. 

වෛද්‍යවරයා  තම නලාව බිම අද වැටුන  පොලිස්  නිලධාධාරියාගේ කන් දෙකේ ගසා  තමන්ම පරීක්ෂා  කර ගනි. 

ඉංග්‍රීසි වෛද්‍ය විද්‍යාව උපහාසයට   ලක් කිරීමක් ඉන් සිදුවේ. ඉංග්‍රීසි වෛද්‍ය විද්‍යාව  ගැන සිංහල ගැමියාගේ තිබු දැඩි අකමැත්ත විරෝධය සහ අවිශ්වාසය  මෙමගින් පිළිබිඹු  කෙරේ. 

පරීක්ෂා  කිරීමෙන් අනතුරුව වෛද්‍යවරයා  යි  කියා සභාවෙන් නික්මේ. සෙසු පොලිස්  නිලධාරින් වැටුන 

පොලිස්  නිලධාරියා ඔසවාගෙන  වෛද්‍යවරයා පසු පස බෙරපද තාලයට  පාද තබමින් සභාවෙන් නික්මෙයි .
යූක්ලිඩියානු ජ්‍යාමිතිය

's *The School of Athens* featuring a Greek mathematician –&nbsp;perhaps representing යුක්ලිඩ් හෝ ආකිමිඩීස්&nbsp;– using a compass to draw a geometric construction.]]

**යූක්ලිඩියානු ජ්‍යාමිතිය** () යනු,  ඔහුගේ *එලිම්න්ට්ස්* නමැති ජ්‍යාමිතිය පෙළ පොතෙහි විස්තර කර ඇති සහ  ඇලෙක්සැන්ඩ්‍රියානු  ග්‍රීක ගණිතඥ යුක්ලිඩ් විසින් සොයාගන්නා ලදැයි සැලකෙන ගණිතමය ක්‍රමයක් වන අතර ප‍්‍රතිභානාත්මකව සිතෙහි ඇ‌ඳෙන ප්‍රත්‍යක්ෂයන් ස්වල්ප ගොන්නක් උපකල්පනය කිරීම වෙතින් යුක්ලිඩ්ගේ ක්‍රමය සමන්විත වෙන අතර ඒ්වා වෙතින් තවත් බොහෝ ප්‍රස්තුතයන්  (ප්‍රමේයයන් ) අපෝහනය කෙරෙයි.

## සටහන් 
## භාහිර සබැඳි
*
*
*Kiran Kedlaya, *Geometry Unbound*  (a treatment using analytic geometry; PDF format, GFDL licensed)


*
ප්‍රවර්ගය:ග්‍රීක නව නිපැයුම්
දිය වලසා

**දිය වලසා** ගැඹුරු අභ්‍යවකාශයේ වනසකුරු පරිසරයකැ වුවත් තම දිවි රැකැගැන්මට සමත් මුළු ලෝව ම වෙසෙන එක ම සතා යි. ඌ නිල වශයෙන් ටාඩිග්රේඩ් නමි. ටාඩිග්රේඩ් නම් මන්දගාමී කීඩෑවා (slow walker; ලැසි ඇවිදින්නා?) යි.

ඌ දිගින් මිලිමීටරයකින් පංගුවක් තරම් වුවත් පොකුණු ජලාශ ඈහි ඉතා අලස දිවියක් ගත කරතත් ඌ කෙ සේ වත් වැනැසිය නොහැකි සතෙකි. උන් නිරික්සියැ හැක්කේ ඉලෙක්ට්‍රොන අන්වීක්ෂයෙන් පමණි.

දිවි රැකැගැන්මේ විස්මකුරු ශක්තියක් ඌ සතු යි. උගේ පරිසරය නිරපේක්ෂ උෂ්ණත්වයට, එ නම් සෙල්සියස් අංශක 275 (-275?) ක් දක්වා හෙළුවත්, උෂ්ණත්වය සෙල්සියස් අංශක 151 ටත් වැඩි ප්‍රමාණයකට වැඩි කළත් නැත්නම් එහි ජලය නොමැති වැ අවුරුදු 10 – 15 ක තරම් කලක් තැබුවත් කිනම් පීඩනයක තැබුවත් මේ සතා වැනැසියැ නො හැකි මැ යි.

දිය වලසුන් කිහිප දෙනකු දින අටක් වාතය නැති තැනෙකැ තබා ඉන් පසු කාමර උෂ්ණත්වය යටතේ දින තුනක් හීලියම් වායුව තිබෙන තැනකට මාරු කැරිණි. පසුව පෑ කිහිපයකට උෂ්ණත්වය සෙල්සියස් අංශක ඍණ 272ක් යටතේ තබා අවසානයේ දී සාමාන්‍ය උෂ්ණත්වය ඇති තැනකට ගෙනා විට දිය වලසුනට නැවතත් පණ ආ යැ යි එන්සයික්ලෝපීඩියා බ්‍රිටැනිකා විශ්වකෝෂයේ සඳැහැණි. මිනිසකු මැරෙන මට්ටමේ X-කිරණවල බලය සිය ගුණයකින් වැඩි කර ඊට නිරාවරණය කළත් දිය වලස්සු  නොමැරෙති. ඒ මෙන් මැ වාතය නැති අභ්‍යවකාශයේ වුව ද මේ සතාට විසියැ හැකි යැ යි ඇදැහෙයි.

කටුක අවස්ථාවක දී වුණත් මෙ සතුන් ගේ දිවි රැකෙන්නේ උගේ සිරුරේ ක්‍රියාවලිය සියයට 0.01ක් දක්වා වැටෙන හෙයිනි. එ විටැ උන් සිටින්නේ මළ සේ යැ. මේ අවස්ථාවේ දී උන් කරන්නේ තම කකුල් අකුළා සිරුර ඇතුළට ගැනීමයි. එ මෙන් මැ සිරුර තුළ තිබෙන දියර රසායනික ද්‍රව්‍යයක් බවට හරවාගනිති. ඉන් පසු ඉටි වර්ගයකින් සිරුර සපුරා වසාගෙන කුඩා ඉටි බෝලයක් සේ වෙති. කෙ සේ වෙතත් උනට විසියැ හැකි තත්ත්වයක් ආ විට විනාඩි කිහිපයකින් හෝ පෑ කිහිපයකින් හෝ දිය වලස්සු නැවතත් සාමාන්‍ය තත්ත්වයට ම පැමිණෙති. එක් අවස්ථාවක දී අවුරුදු 100ක තරම් වූ කලක් පුරා එ ලෙස සිටි දිය වලසුනට නැවතත් සුදුසු තත්වයක් ආ විගස පණ ආ යැ.
චෞ එන්ලායි

**චෞ එන්ලායි** (; 5 මාර්තු 1898 – 8 ජනවාරි 1976) යනු, මහජන චීන සමූහාණ්ඩුවෙහි පළමුවන අගමැතිවරයා වූ අතර, 1949 ඔක්තොම්බර මාසයෙහි සිට  1976 ජනවාරියෙහි ඔහුගේ මරණය සිදු වන තෙක්ම එම තනතුර දැරීය. සභාපති මාඕ සේතුං හා සමගින් සේවය කල චෞ, කොමියුනිස්ට් පක්ෂයෙහි බලප්‍රාප්තියද, පසුව එහි බලාධිකාරිය වඩාත් ශක්තිමත් කරලීමද, විදේශ ප්‍රතිපත්තිය  හැඩගැසීම සහ, චීන ආර්ථිකය ප්‍රවර්ධනය කිරීමද වෙත හේතුභූත විය.

## මරණය සහ ප්‍රතිචාර 
### රෝගී තත්ත්වය සහ මරණය 
ගවෝ වෙන්ෂිං විසින් මෑතකදී රචිත චෞ චරිතාපදානය පරිදී, මුත්‍රාශයෙහි පිළිකාවකින් චෞ පෙලෙන බවට මුලින්ම රෝග විනිශ්චය කර ඇත්තේ 1972 නොවැම්බර් මාසයෙහිදීය. ඔහු ලැබූ ප්‍රතිකාර පරිදී, සුවය ලැබුමට ඔහුට සියයට 80 සිට 90 දක්වා අවස්ථාවක් තිබූ බවට  චෞගේ වෛද්‍ය කණ්ඩායම වාර්තා කලද, ඉහළම තලයෙහි පක්ෂ සාමාජිකයන් සඳහා වෛද්‍ය ප්‍රතිකාර මාඕ විසින්ම අනුමත කල යුතුව තිබුණි. මාඕ අණ කලේ, චෞ සහ ඔහුගේ බිරිය වෙත මෙම රෝග විනිශ්චය පිළිබඳ තොරතුරු නොසැපිියයුතු බවත්, කිසිම ශල්‍යකර්මයක් නොකල යුතු බවත් සහ තවදුරටත් කිසිම රෝග පරික්ෂණයක් නොකල යුතු බවය.1974 වන විට, ඔහුගේ මූත්‍රා සමග සැලකිය යුතු පමණ රුධිරය පිට වන බව චෞ හට පෙනී ගියේය.  චෞගේ තත්ත්වය පිළිබඳ දැනගත් චීන නායකයන් විසින් එල්ල කල පීඩනය හමුවෙහි, 1974 ජූනි මාසයෙහිදී ශල්‍යකර්මයක් සිදු කල යුතු බවට මාඕ අවසානයෙහිදී අණ දුන්නද මාස කිහිපයකට පසුව රුධිරය ගැලීම යළි පැමිණයේ අනෙකුත් ඉන්ද්‍රියයන් වෙත පිළිකාව ස්ථානාන්තරණය වී ඇති බවට අඟවමිනි. ඊළඟ අවුරුදු ඒකහමාරක කාලය තුලදී සිදු කල ශල්‍යකර්ම මාලාව වෙතින් පිළිකාවෙහි වර්ධනය සීමා කිරීම කල නොහැකි විය. රෝහලෙහි ගත කල කාලය තුලදී, පළමුවන නියෝජ්‍ය අගමැතිවරයා වූ ඩං ෂියෝපිං සමග වැඩ කටයුතු කරමින් වැදගත් රාජ්‍ය මන්ත්‍රණ සභා කටයුතු අතරින් බොහෝමයක් චෞ විසින් සිදු කෙරිණි. 1975 ජනවාරි 13 දිනදී පැවැති 4වන ජාතික මහජන කොංග්‍රසයෙහි පළමුවන රැස්වීම, ඔහුගේ අවසන් ප්‍රධාන මහජන පෙනී සිටීම වූ අතර එහිදී ඔහු විසින් රජයේ කාර්ය සාධක වාර්තාව ඉදිරිපත් කෙරිණි. ඉන්පසුව මහජනයා අතර ප්‍රසිද්ධියෙහි පෙනී සිටීම සීමා කෙරුණේ තව දුරටත් වෛද්‍ය ප්‍රතිකාර ලබා ගැනීම සඳහාය. 1976 ජනවාරි 8 දින පැය 09:57ට චෞ එන්ලායි මිය යන විට ඔහු 77 වියැති විය

### මාඕගේ ප්‍රතිචාරය
චෞගේ මරණයෙන් පසුව, චෞගේ මස්තකප්‍රාප්තීන් හෝ දායකත්වයන් හෝ සඳහන් කරමින් කිසිදු ප්‍රකාශයක් මාඕ විසින් නිකුත් නොකෙරුණු අතර, ජ්‍යෙෂ්ඨ පක්ෂ නායිකාවක් වූ චෞගේ වැන්දඹුව වෙත ශෝක ප්‍රකාශයක් හෝ මාඕ විසින් නොයැවුණි.තම කාර්ය මණ්ඩලය විසින් බාහුවෙහි  ඉහළ කළු පැහැ ශෝක ප්‍රකාශ පටි පැලඳීම මාඕ විසින් තහනම් කෙරිණි. ග්‍රේට් හෝල් ඔෆ් පීප්ල් හී පැවැති චෞ ගේ අවමගුලට මාඕ සහභාගී වූවා හෝ නොවූවා හෝ, එසේ කිරීමට නොහැකි තරම් දුර්වල සෞඛ්‍ය තත්ත්වයකින් මාඕ පසුවිය.

### අනුස්මරණය
චෞ පිළිබඳ මාඕ ගේ මතය කුමක් වුවද, මහජනයා අතර පොදු ශෝක වීමක් දක්නට ලැබිණි. විදේශ වාර්තාකරුවන් විසින් වාර්තා කරනු ලැබුවේ, චෞ ගේ මරණයෙන් පසු විගසින්ම බීජිං නුවර දිස් වූයේ හොල්මන් නගරයක් ලෙසින් බවයි. චාරිත්‍රානුකූල සමාධියක තැන්පත් කරනවා වෙනුවට,   ඔහුගේ උපන් නගරයෙහි කඳු සහ ගංගා අතර ඔහුගේ අළු විසුරුවා හැරීම  චෞ ගේ අන්තිම කැමැත්ත වූ බැවින් භූමිදාන උත්සවයක් නොපැවැත්වුණි.
පරිණාමය හා සබැඳි වැරදි මත

පරිණාමය හා සබැඳි වැරදි මත

thumb|335x335පික්|alt=|මානව පරිණාමය
**1. මිනිසා පරිණාමය වුයේ වඳුරන්ගෙන්.**

වඳුරන් ලෙස ඔබ සරලව වර්ගීකරණය සිදුකරන චිම්පන්සීන්, ගෝරිල්ලන් වැනි සත්වයන්ගෙන් මිනිස් පරිණාමය සිදුවී නැත. මේ වැරදි අර්ථකථන නිසා පරිණාමයට විරුද්ධව හඬනගන මතධාරීන් විසින් 'මිනිසා පරිණාමය වූයේ වඳුරන්ගෙන් නම්, තවමත් වඳුරන් සිටින්නේ ඇයි ?' යන ගැටලුව සමාජගත කරයි.

මේ ගැටලුව අපි නැවත ප්‍රතිනිර්මාණය කරමු සරල උදාහරණයකින්. "ඔබ ඔබේ ඤාති සොහොයුරාගෙන් පැවත එන්නේ නම්, තවමත් ඔබගේ ඥාති සොහොහුරා ජීවත්ව සිටින්නේ කෙසේද ?"

මේ ප්‍රතිනිර්මාණය කල ගැටලුව ඔබට විකාරයක් ලෙස පෙනෙනු ඇත. නමුත් පෙර සඳහන් කල මිනිසා සහ වඳුරා පිලිබඳ ගැටලුවද මේ ගැටලුවද අතර එතරම් වෙනසක් නැත. ඔබ දන්නවා ඔබ පැවත එන්නෙ ඔබේ ඤාති සොහොයුරාගෙන් නොවන බව. ඔබත් ඔබේ ඤාති සොහොයුරත් අතර සම්බන්ධය තමයි ඔබ දෙපලගේම සීයා එක් අයකු වීම. ඔබේ සීයාට දරුවන් කිහිප දෙනෙක් සිටියා නම් ඔවුන් පසු කලකදී තම තමන්ගෙ පවුල් සාදාගෙන ඔබේ පවුල් ගස තවත් අතුශාඛා වලට ප්‍රසාරණය කරමින් විහිද යයි. ඒ හෙතුවෙන් ඔබ සහ ඔබේ ඤාති සොහොයුරා ඇතුලු නව පරම්පරා වර්තමානයේදි ඔබට දකින්න පුළුවන්.

දැන් එමු මානව පරිණාමික කතාවට. මේ කතාවෙදි චිම්පන්සීන් සහ අප අතර ජානමය DNA සමානතාව 96% ක් වේ මෙහිදි චිම්පන්සීන් සහ හෝමෝ සේපියානුවන් යනු පෙර කතාවෙ ඔබ සහා ඔබේ ඤාති සහෝදරයා වැනි සබඳතාවක්. අතීතයේ (DNA සාධක මඟින් සොයාගෙන ඇති ආකාරයට) වසර මිලියන 6 කට පමණ පෙර චිම්පන්සීන් සහ අපට පොදු පූර්වජයෙකු ජීවත්ව තිබෙනවා. මේ පොදු පූර්වජයා සමාන වෙන්නෙ හරියට ඔබත් ඔබේ ඤාති සොහොයුරාගෙත් සීයාට.

පොදු පූර්වජ අවස්ථාවෙන් පරිණාමය වූ විවිධ අවස්ථා අතු බෙදී ගොස් එක් fශාඛාවකින් චිම්පන්සීන්, ගෝරිල්ලන් වැනි විශේෂ පරිණාමයට මඟ පෑදෙන විට අනෙක් පසින් පරිණාමය වූ ශාඛාව මානව පරිණාමයට මඟ පෑදුවා.

 මීට වසර මිලියන 2 ත් 3 ත් අතර කාලෙදි ප්ලයොසීන යුගයෙදි මානව විශේෂ හයක් මේ ලෝකෙ තැනින් තැන ජීවත් වුනා..

* Homo rudolfensis
* Homo habilis
* Australopithecus garhi
* Australopithecus africanus
* Paranthropus aetheiopicus
* Paranthropus boisei

ඒ කියන්නෙ එකම කාලෙක මේ අය ජීවත් වුනේ..

ඊලඟට වසර මිලියන 0.2ත් 0.1ත් අතර ප්ලයස්ටොසින් යුගයෙදි මානව විශේෂ 5 ක් මේ පෘථිවියෙ හිටි⁣යා.

දැන් ඔබට වැටහෙන්න ඕන චිම්පන්සීන් හෝ ගෝරිල්ලන්ගෙන් අප පරිණාමය නොවූ බව. නමුත් ඔවුන් සහ අපට පොදු පූර්වජයෙකු සිටින බව. මේ කතාවෙදි මිනිස් පරිණාමයේ වසර මිලියන 6 පමණ කාලයකට එහා පරිණාමික පුරුක් සලකා බලද්දි 'ආරඩිපිතෙකස් රැමිඩස්' , 'ආරඩිපිතෙකස් කඩබ්බා' වැනි වානර ආකාර සලකා බැලුවම ඔවුන් සහ චිම්පන්සීන් අතර රූපීය වශයෙන් ඉතාමත් සමීප සමානතා බලන්න පුළුවන්. ඊට හේතු වෙන්නෙ පොදු පූර්වජයගෙන් අතු බෙදී යන මුල් අවස්ථා වල ඇතිවු විශේෂ රූපිය වශයෙන් ඉතාමත් සමීප වීම.

මේක හරියට ඔබේ පියාත්, ඔබගේ ඤාති සොහොයුරාගෙ පියාත් සහෝදරයන් නම්, ඔවුන් අතර තිබෙන සමීප රූප ලක්ෂණ වගේ.

**2. පරිණාමය සරල රේඛීයයි.**

පරිණාමික ක්‍රියාවලිය සරල රේඛීය නැහැ. එක් විශේෂයක් ජීවත්ව තව විශේෂයක් ඔවුන්ගෙන් පරිණාමය වී පෙර විශේෂය නශ්ඨවී යන ක්‍රියාවලියක් නෙවෙයි පරිණාමය කියන්නෙ. පරිණාමික ක්‍රියාවලිය අතු බෙදී යන පඳුරක්. බෙදී යන ශාඛා නැවත හමුවීම පවා සිදුවිය හැකි දෙයක්.

**3. පරිණාමය යනු කල්පිතයක් පමණී.**

මෙය සම්පූර්ණයෙන්ම වැරදි මතයක්. මානව පරණාමය යනු ෆොසිල සාධක මෙන්ම ජානමය සාධක මඟින් ඔප්පු කල ක්‍රියාවලියක්. ෆොසිල වාර්තා වල ඇති හිදැස් ජානමය කේතය ඇසුරින් සම්පූර්ණ කිරීමට හැකිව තිබෙනවා. ඔබේ පුර්වජයන්ගෙන් ඔබ වෙන් වුයේ කුමන කාලයේදිද පවා දැක්වීමට ජාන කේතයට හැකියාව තිබෙනවා.
ශ්‍රී සුභූති දහම්පාසල

**ශ්‍රී සුභූති දහම්පාසල** (1959 දෙසැම්බර් 19) වෙනිදා සුභීතිපුර බෞද්ධ සංගම් සමිති ශාලාවේ ආරම්භකලා. ශ්‍රී සුභූති දහම් පාසල ආරම්භ කිරීම සඳහා යෝජනා කලේ හෙලයේ මහා ගත්කතුවරයකු වූ මාටින් වික්‍රමසිංහ ශූරීන්. එම යෝජනාව ස්ථිර කලේ හෙලයේ මහා ගාන්ධර්වයාණන් ලෙස හැදින්වූ පණ්ඩිත් ඩබ්ලිව්.ඩී.අමරදේව ශූරීන් විසින්. ඒ අනුව එවකට ශ්‍රී සුභූති බෞද්ධ සංගමයේ සභාපතිව සිටි ටී.පී.වීරසිංහ මහතාගේ මූලිකත්වයෙන් දහම්පාසල ආරම්භ කලා. දහම් පාසල පවත්වාගෙය යාමේ වගකීම පැවරැණේ එවකට කීර්තිධර සමාජසේවකයකු වූ බී.ජී.ධර්මසේන මහතාටයි. එහෙත් ඔහු එම වගකීම තවත් සමාජයේ කීර්තිධර සමාජ සේවකයකු වූ ඩී.ඩී.එදිරිසිංහ මහතාට පවරා ඔහු එහි අතිරේඛ විදුහල්පති ලෙස ක්‍රියාකලා. ඒ අනුව 1959 දෙසැම්බර් 19 වෙනිදා  කෝට්ටේ සෝමානන්ද හිමියන්ගේ මූලිකත්වයෙන් දහම් පාසල ආරම්භ කලා. ආරම්භයේදී සිටියේ  ළමුන් 40 දෙනෙකු පමණයි. ළමුන්ගේ ප්‍රමාණාත්මක වැඩිවීමත් සමග ශ්‍රී සුභූති දහම්පාසල පසුව බත්තරමුල්ල ශ්‍රී සුභූති මධ්‍ය මහා විද්‍යාලය වෙත රැගෙන ආවා.  ශ්‍රී සුභූති දහම් පාසල ප්‍රදේශයේ දහම් අධ්‍යාපනයේ සරු කෙතක් වූණා. එහි  විදුහල්පතිවරයා ලෙස  ඩී.ඩී.එදිරිසිංහ මහතා වසර 50 ක් ප්‍රදේශයේ දූ දරැවන්ගේ සදහම් නැණස පෑදීමට ක්‍රියා කලා. වසර 50 ක් හෙල දිවයිණට නෑණවත් ධාර්මික දරුකැලක් බිහිකල ශ්‍රී සුභූති දහම් පාසලේ විදුහල්පති ධූරය බන්දුල එදිරිසිංහ භාරගත්තේ 2010 වසරේදීයි.
චීන කොමියුනිස්ට් පක්ෂයෙහි උප සභාපතිවරයා

**චීන කොමියුනිස්ට් පක්ෂයෙහි මධ්‍යම කාරක සභාවෙහි උප සභාපතිවරයා** () යනු,  1956 සිට 1982 අතරතුර කාලය තුලදී, චීන කොමියුනිස්ට් පක්ෂය (CPC) තුල,   පක්ෂ සභාපතිවරයා යටතෙහි පැවති ඉහළතම නිලය විය. 1982 වසරෙන් පසු මෙම තනතුර ක්‍රමයෙන් ඉවත් කරනු ලැබුවේ,  මියගිය මාඕ වෙනුවෙන් පමණක් භාවිතා වූ  "සභාපති" යන තනතුර රජයෙහි සියළු තනතුරු වලින්  ඉවත් කරනු සඳහා විය.

සියළු උප සභාපතිවරු චීකොප දේශපාලන මණ්ඩලයෙහි ස්ථාවර කමිටුවෙහි සාමාජිකයෝ වූහ.
ආගාදු

ආගාදු චිත්‍රපටය 2014 දී නිකුත් විය.

## මූලාශ්‍ර 
## භාහිර සබැඳි 
* 

ප්‍රවර්ගය:2010 දශකය තුළ තෙලිඟු-භාෂා චිත්‍රපට
ප්‍රවර්ගය:2014 වසර තුළ චිත්‍රපට

ප්‍රවර්ගය:ශ්‍රිනු වෛත්ලා විසින් අධ්‍යක්ෂණය කළ චිත්‍රපට
හෙබේ (පුරාණෝක්තිවේදය)

ග්‍රීක පුරාණෝක්තිවේදය ට අනුව **හෙබේ** , තාරුණ්‍යයේ දෙවඟන ලෙස හැඳින්වේ. ඇය සියුස් හා හේරා ගේ දියණියයි.
හීන හොයන සමනල්ලු

***Dreaming Butterflies*** (සිහින සොයන සමනල්ලු) යනු 2017 ශ්රී ලාංකීය සිංහල පවුල් නාට්ය චිත්රපටය වන රොහාන් පෙරේරා විසින් සුනිල් ටී ප්රනාන්දු විසින් නිෂ්පාදනය කරන ලද සුනිල් ටී ෆිල්ම්ස් සඳහාය. ඩිල්හානි ඒකනායක හා සාම්ය ලියනගේ නළු නිළියන් රැසකින් සමන්විත වේ. [2] නවරත්න ගමගේ විසින් රචනා කරන සංගීතය. මෙම චිත්රපටය 2017 අගෝස්තු 11 වන දින [3] [4] එළිදැක්වීය. වැල්ලවත්ත සවෝයි ප්රිමියර් සිනමා ශාලාවේ සුප්රසිද්ධ ප්රදර්ශනය සැමරීය. සිංහල සිනමාවේ 1284 වන ශ්රී ලාංකික චිත්රපටය වේ.

## කථා සාරාංශය
මෙම කතාව ගෙතෙනුයේ ශෙනල් නම් පොහොසත් ළමයෙකු වටාය.මෙම ශෙනල් හට පිළිකාවක් හටගන්නා අතර එම ළමයාගේ රුධිරය හා ගැලපෙන රුදිරයක් සොයන ශෙනල්ගේ දෙමාපියන් හට ඇත පිටිසර ගමක වෙසෙන තාරක පිළිබද දැනගත් තොරතුරු අනුව එම ලමයව හද ගැනීම සදහා තාරක ලමයව කොලබට රැගෙන එයි.පසුව ශෙනල් සමග කාලය ගතකරන තාරකට තමන්ගේ අස්ථි අට මිදුළු ශේනල්ට දීමට සිදුවේ පසුව මෙම කතාවේ අවසානයේදී ශෙනල් මියයන අතර ශේනල්ගේ මව විසින් තාරකාව හද වඩා ගනියි. ළමා කතා අතුරින් විශිෂ්ට ගනයේ කතාවක් වන මෙය ඔබ නරබියම යුතු චිත්‍ර පටයකි....
## චරිත
* දිල්හානි ඒකනායක(අම්මා)
*  සෞම්‍ය ලියනගේ(ගුරුතුමිය)
* නෙතාලි නායක්කාර 
* හේමසිරි ලියනගේ 
* ලුසින් බුලත්සිංහල
* ජයනි සේනානායක
* උමාලි තිලකරත්න (ගුරුතුමිය)

### ළමා චරිත 
* විනත් තෙසත් (තාරක)
* අංජන දිල්සර (ශෙනල්)
* සුපුන් කවිෂ්කා 
* ලසිත අරවින්ද 
*යොහාන් හර්ෂණ 
* තරුපති නදුන් 

## ගීත ඇල්බමය 
## References
## අමතර තොරතුරු සදහා පිවිසෙන්න
* හීන හොයන සමනල්ලු මගේ අන්තිම බලාපොරොත්තුවයි 
* හීන හොයන්න ගිය සමනල්ලු එන්න ළඟයි 
* ළමයි කොහොමටත් දඟයි ඒක තේරුණාම ප්‍රශ්න නැහැ 
* “මාතෘ සෙනෙහසක උත්කෘෂ්ටය පිළිගැන්වීමකි” 
* නපුරුකමට ගමද නගරයද අදාළ නැහැ 
* Heena Hoyana Samanallu Watch Full Movie 

ප්‍රවර්ගය:ශ්‍රී ලාංකික චිත්‍රපට
ප්‍රවර්ගය:2017 වසර තුළ චිත්‍රපට
ප්‍රවර්ගය:සිංහල-භාෂා චිත්‍රපට
ප්‍රංශ ආගමික යුද්ධ

**ප්‍රංශ ආගමික යුද්ධ** යනුවෙන් හැඳින්වෙන්නේ, 1562 සහ 1598 වසර අතරතුර,    ප්‍රංශ රාජධානියෙහිදී , රෝමානු කතෝලිකයන් සහ හ්‍යුගනෝවරු (ප්‍රතිසංස්කරණවාදී/කැල්වින්වාදී ප්‍රොතෙස්තන්තවරු)  අතර දිගු කාලීන කාලසීමාවක්  තුල පැවති යුද්ධය සහ  ජන අසහනය වෙයි. යුරෝපියානු ඉතිහාසයෙහි දෙවන මාරක ආගමික යුද්ධය ලෙසින් සැලකෙන මෙය තුලදී, ප්‍රචණ්ඩත්වය, සාගතය හෝ රෝග නිසාවෙන් මිලියන තුනක ජනයා නට බව ඇස්තමේන්තු කර ඇත (මිලියන අටක ජනයා බිලිගත් වසර තිහෙහි යුද්ධයට පමණක් දෙවන වෙයි).  

මෙම ගැටුමෙහි සිදුවීම් බොහෝමයක් සිදුවූයේ, ප්‍රංශයෙහි දෙවන හෙන්රි රජුගේ වැන්දඹුව වූ කැත්රීන් ඩ මෙඩිසී  විසින් ඇයගේ වයෝ බාල පුතුන් වෙනුවෙන් රාජ්‍ය තන්ත්‍රය සිදු කල ඉතා දිගු කාල සීමාව තුලදීය. 


ප්‍රවර්ගය:ප්‍රංශය තුල 16වන සියවස
ප්‍රවර්ගය:16වන සියවසෙහි ගැටුම්
ප්‍රවර්ගය:යුරෝපියානු ආගමික යුද්ධ
ප්‍රවර්ගය:ප්‍රංශයෙහි කතෝලික ආගමෙහි ඉතිහාසය
ප්‍රවර්ගය:ප්‍රංශයෙහි ප්‍රොතෙස්තන්තවාදයෙහි ඉතිහාසය
ප්‍රවර්ගය:ප්‍රංශයෙහි හ්‍යුගනෝවරු ඉතිහාසය
ප්‍රවර්ගය:ප්‍රංශයෙහි කතෝලික-විරෝධය
ප්‍රවර්ගය:ප්‍රොතෙස්තන්ත-විරෝධය
ප්‍රවර්ගය:පුනර්-ප්‍රතිසංස්කරණය
ප්‍රවර්ගය:1560ගණන් වල ගැටුම්
ප්‍රවර්ගය: 1570ගණන් වල ගැටුම්
ප්‍රවර්ගය: 1580ගණන් වල ගැටුම්
ප්‍රවර්ගය: 1590ගණන් වල ගැටුම්
ප්‍රවර්ගය: ප්‍රංශය තුල 1560ගණන්
ප්‍රවර්ගය: ප්‍රංශය තුල 1570ගණන්
ප්‍රවර්ගය: ප්‍රංශය තුල 1580ගණන්
ප්‍රවර්ගය: ප්‍රංශය තුල 1590ගණන්
සිංහල මහා සභා

**සිංහල මහා සභා** යනු, 1934-35 කාලය තුලදී, සොලමන් වෙස්ට් රිජ්වේ ඩයස් බණ්ඩාරනායක විසින් ඇරඹුනු ශ්‍රී ලංකාවෙහි (එකල ලංකාව) දේශපාලන පක්ෂයක් වූ අතර එහි අභිලාෂය වූයේ සිංහල සංස්කෘතිය සහ ප්‍රජා අයිතිවාසිකම්  වෙනුවෙන් කටයුතු කිරීම විය. 1946 වසරෙහි සිට එක්සත් ජාතික පක්ෂයට සහය දුන් එය, බණ්ඩාරනායක මහතා සමගින් 1951 වසරෙහිදී එජාපයෙන් ඉවත් වූයේ  ශ්‍රී ලංකා නිදහස් පක්ෂය පිහිටුවීම සඳහා වෙයි.
රාජ අම්ලය

රාජ අම්ලය (ඉංග්‍රීසි:Aqua regia) යනු නයිට්‍රික් අම්ලය (HNO3) හා හයිඩ්‍රොක්ලෝරික් අම්ලය(HCl) මවුලික අනුපාතය 1:3 මිශ්‍රණයෙන් සාදා ගන්නා සධුම(ඉංග්‍රීසි:fuming) ද්‍රවයකි. කහ පැහැයට හුරු තැඹිලි පැහැයකින් යුතු මෙම ද්‍රවය සමහර උච්ච ලෝහ(ඉංග්‍රීසි:Noble metal) එනම්
රත්තරං(Au) ,ප්ලැටිනම්(Pt) වැනි ලෝහ පවා දිය කිරීමට සමත් වෙනවා.

## රසායනය
### රත්තරං දිය කිරීම
රත්තරං (Au) යනු ඉතාම අඩු ප්‍රතික්‍රියාශීලි ලෝහයකි.වෙන වෙනම ගත් විට හයිඩ්‍රොක්ලෝරික් අම්ලයට හෝ නයිට්‍රික් අම්ලයට හෝ රත්තරං ලෝහය දිය කිරීමට නොහැක.නමුත් මෙම අම්ල දෙකෙහි මිශ්‍රණය වන රාජ අම්ලයට මෙය කළ හැකි වන්නේ එය තුළ අඩංගු අම්ල දෙකම එකිනෙකට වෙනස් කාර්‍යයන් සිදු කරන බැවිනි.HNO3(නයිට්‍රික් අම්ලය) ප්‍රභල ඔක්සිකාරකයකි.සැබැවින්ම මෙම අම්ලය නොගිනිය හැකි තරම් ප්‍රමාණයක් රත්තරං දිය කරයි ඒවා රත්තරං අයන(Au3+) සාදයි.HCl(හයිඩ්‍රොක්ලෝරික් අම්ලය) මඟින් ක්ලෝරීන් ඇනායන (Cl-) මුදා හරී. මෙම Cl-, Au3+ හා ප්‍රතික්‍රියා කර ටෙට්‍රාක්ලෝරවුරේට් ඇනායනය(AuCl4-) සාදයි.තව දුරටත් Au දිය වෙමින් අම්ලය තුල නිදයස් Cl සමඟ ප්‍රතික්‍රියා කර ක්ලෝරෝවුරික් අම්ලය(chloroauric acid) සෑදේ.තුලිත රසායනික සමීකරණය:
: Au + 3&nbsp; + 4&nbsp;HCl   + 3&nbsp; +  + 2&nbsp;

: or

: Au +  + 4&nbsp;HCl   + [NO] +  +
අකිතා ප්‍රාන්තය

යනු ජපානයේ හොන්ෂූ දූපතේ ටෝහොකු කලාපය තුල පිහිටි ප්‍රාන්තයකි.

## මූලාශ්‍ර
## ආශ්‍රිත
* ජපානය

ප්‍රවර්ගය:ජපානය
ප්‍රවර්ගය:ජපානයේ ප්‍රාන්ත
තෝහොකු කලාපය

යනු ජපානයේ හොන්ෂූ දූපත ආශ්‍රිතව පිහිටි කලාපයකි.

## මූලාශ්‍ර
ප්‍රවර්ගය:තෝහොකු කලාපය
ප්‍රවර්ගය:ජපානය
එක්ස්ප්ලෝරර් 1 චන්ද්‍රිකාව

සෝවියට් සංගමය අනුව යමින් වර්ෂ 1958 ජනවාරි 31 දින ඇමරිකාව සිය ප්‍රථම කෘතිම චන්ද්‍රිකාව උඩු ගුවනය යැවිමට සමත් විය. මේම චන්ද්‍රිකාව **එක්ස්ප්ලෝරර් -1** යනුවෙන් නම් කර තිබිණි. 1957  දෙසැම්බර් මාසයේදි ඇමරිකාව ප්‍රථම චන්ද්‍රිකාව උඩුගුවනට යැවිමට උත්සහ කළත් එය අසාර්ථක විය. 

ඉයෝවා හි රාජ්‍ය විශ්වවිද්‍යාලයේ පර්යේෂක කණ්ඩායමක් විසික් නිපදවන ලද උපකරණ එකතුවක් මේම චන්ද්‍රිකාව තුළ අන්තරගත විය. එක්ස්ප්ලෝරර් -1 යානය සතුව පැවතියේ ඉලිප්සීය කක්ෂයකි. එහි උන්නතංශය කි.මී 360 සිට 2500 දක්වා පරාසයක වෙනස් විය. මේම යානය වෙතින් එවන ලද දත්ත මගින් පෘථිවිය වටා ප්‍රභල විකරණ තීරණයක් පවතින බවට සාධක සොයා ගැනීමට හැකීවිය එය වෑන් ඇලන් විකිරණ තීරය නමින් හදුන් වයි. මෙය මානව ඉතිහාසතුල අභ්‍යවකාශයේ සිදු කෙරුණ පළමු හා ප්‍රධානතම විද්‍යාත්මක ගවේෂණය ලෙස සැලකෙයි. 

එක්ස්ප්ලෝරර් -1 චන්ද්‍රිකාවේ තාක්ෂණික දෝෂ හදුනා ගැනීමේ පද්දතියකින්ද සමන් විත විය. යානයේ පහල කොටසේ දහයන කුටීරය ද මැද කොටසේ ඉන්ධන ටැංකිය, උඩු කොටසේ ගුවන් විදුලි සංඥා පද්දිතිය, පාලක පුවරුව, බැටරි හා අනෙකුත් තාක්ෂණික උපකරණද සමන්විත විය. ඝන ප්‍රචාලන රොකට් මොටරයක්ද මෙයට සවිකර තිබුණි. එසවුම් වාහනයේ හතරවන අදියරේදි එය ක්‍රියාත්මක විය.  thumb|**එක්ස්ප්ලෝරර් 1** චන්ද්‍රිකාව 
 

**තවත් එක්ස්ප්ලෝරර් මෙහෙයුම් කිහිපයක්** 

* **එක්ස්ප්ලෝරර් -3**       1958 මාර්තු මස උඩු ගුවනට යවන ලදී. 

* **එක්ස්ප්ලෝරර් - 17**    1963 අප්‍රේල් 2 දින වායුගොලයෙ පිලිබද අද්‍යනයට යොදාගත් පළමු චන්ද්‍රිකාව වේ. 
* **එක්ස්ප්ලෝරර් - 49**     1973 ජුනි 10 දින චන්ද්‍රයාගේ නොපෙනන පැත්ත අධ්‍යයනයන්නට යොදා ගැනිණි.
රයිට් ෆ්ලයර් (ලොව ප්‍රථම ගුවන්යානය)

1903 වසරේ දෙසැම්බර් 17 වැනි දින උතුරු කැරොලිනාවේ කිටිහෝක්හිදි ලෝක ඉතිහාසයේ තවත් ස්වර්ණමය අවස්ථාවක් උදාවිය. ලෝකයේ ප්‍රථම ගුවන් යානය වූ රයිට් සහෝදරයෝ විසින් 1903 දි නිපදවූ රයිට් ෆ්ලයර් නම් වූ කුඩා ගුවන් යානයේ පලම පියාසැරිය එදින සිදුවිය. වාතයට වඩා බරින් යුතු බලගන්වන ලද සම්පූර්ණයෙන් පාලනය කල හැකි එන්ජිමකින් එම යානය සමන්විත විය. එමෙන්ම එයට එක් ගුවන් නියමුවෙකු දරාසිටිමේ හැකියාවද පැවතිණි. ආරම්භක වේගයේ සිටම වේගය අඩුවීමකින් තොරව ගමන් කල හැකිවූ අතර අපහසුවකින් තොරව බිමට පහත් කිරීමටද හැකිවිය.
alt=රයිට් ෆ්ලයර් යානය|thumb|287x287පික්|රයිට් ෆ්ලයර් යානය
ගුවන් නියමුවා ලෙස ඕවිල් රයිට් තත්පර 12 ක් පුරා මීටර් 37 ක් දුර ගමන් කිරීමට සමත් විය. එම දිනය තුල තවත් තුන් වතාවක් එම ගුවන් යානය පියාසර කරවීමට විලිබර් සහ ඔවිල් යන සොහොයුරන් සමත් විය. එම ගමන්වල දී ඔවුන් දෙදෙනා මාරුවෙන් මාරුවට ගුවන් නියමුවන් ලෙස ක්‍රියා කළහ. දීර්ඝතම ගුවන් ගමනේදි එය තත්පර 59 ක් පුරා මිටර් 260 ක් දුර ගමන් කිරීමට සමත් විය එහිදි ගුවන් නියමුවා ලෙස ක්‍රියා කළේ විල්බර් රයිට්ය.

රයිට් ෆ්ලයර් යානය පුළුල් පර්යේෂණ මාලාවක ප්‍රතිඵලයක් ලෙස ඕවිල් සහ විල්බර් රයිට් සොහොයුරන් අතින් නිපැයිනි. ක්‍රි.ව 1899 දී ඔවුන් නිපද වූ සරුංගලයකින් මේම අත්හදහා බැලීම ආරම්භ වූ අතර 1905 දි ඔවුන්ට සාර්ථක ගුවන් යානයක් තනා නිම කළ හැකි විය. ගුවන් යානා නිපදවීමේදි මතුවන යාන්ත්‍රික, ඉන්ධනවල, පාලනික සහ එසවිමේ ගැටලුවලට රයිට් යානයෙන් සාර්තක පිලියම් යොදා තිබිණි.

ගුවන්යානා පිළිබද සම්මතයන් හා ප්‍රමීතින් පවත්වා ගෙන් යන අන්තර්ජාතික ගුවන්තාක්ශණ සම්මේලනයට (*Faderation Aeronautique Internationale,* FAI*)* අනුව රයිට් සහෝදරයන් 1903 දී ඉදිරිපත් කරන ලද යානය පළමූ තිරසර පාලනය කරන ලද ගුවන්යානය ලෙස ඉතිහාසගත වෙයි. 1905 වන විට යානයට ස්ථාවර සම්පූර්නයෙන්ම පාලනයක් සහිත ගුවන් වාර කිහිපයක් යෑමේ හැකියාව පැවතුනි. රයිට් සහෝදරයින් තමන්ට මිනිසෙකු රැගෙන යා හැකි ගුවන්යානයක් නිර්මාණයට අවශ්‍ය දිරිමත් වීම ලැබුනේ ඔටෝ ලිලියන්තල් ගේ නිර්මාණ හරහා බව පසුව ප්‍රකාශ කලෝය.
thumb|321x321පික්|රයිට් ෆ්ලයර් යානය 1905 දි පියසාර කරන අවස්ථාවක්
ඇන් එනිමි ඔෆ් ෆේට්

"**ඇන් එනිමි ඔෆ් ෆේට්**" යනු,  *ෆ්‍රින්ජ්* නමැති ඇමරිකානු  ෆොක්ස් විද්‍යා-ප්‍රබන්ධ/නාට්‍යමය රූපවාහිනී කතාමාලාවෙහි අවසන් කතාංගය වෙයි. මෙය පස්වන කතාවාරයෙහි 13 වන කතාංගය වන අතර, සමස්තය සැලකූ විට 100 වන කතාංගය වෙයි. 2013 ජනවාරි 18 දිනදී එක්සත් ජනපදයෙහිදී එය රුපවාහිනියෙහි දිග හැරුණේ උපාන්ත කතාංගය වූ  "ලිබර්ටි" හා සමගිනි.
ගොඩකවෙල අයිති මැතිවරණ කොට්ටාශය

ගොඩකවෙල අයිති මැතිවරණ කොට්ටාශය කුමක්ද?
ඇලොයිස් ඇන්ටොන් ෆියුහර්

**ඇලොයිස් ඇන්ටොන් ෆියුහර්, ඇලෝයිස් ඇන්ටන් පුහ** () ජර්මන් ජාතික පුරාවිද්‍යාඥයෙකි. 1895 දී සිදුහත් කුමරු උපත ලද ලුම්බිණිය සොයා ගත්තේ මොහු විසිනි.

## මූලාශ්‍ර 
## ආශ්‍රිත
* ලුම්බිණිය
* Alexander Cunningham

ප්‍රවර්ගය:1853 උපත්
ප්‍රවර්ගය:1930 මරණ
ඇලෙක්සැන්ඩර් කනිංහැම්

**ඇලෙක්සැන්ඩර් කනිංහැම්** () බ්‍රිතාන්‍ය ජාතික පුරාවිද්‍යාඥයෙකි. 

## මූලාශ්‍ර 
## ආශ්‍රිත
* Alois Anton Führer

ප්‍රවර්ගය:1814 උපත්
ප්‍රවර්ගය:1893 මරණ
Diazepam

**Diazepam** (ඩයෑසපෑම්) යනු  බෙන්සොඩයසපීන (benzodiazepine) පවුලට අයත් ඖෂධයකි. 

## මූලාශ්‍ර 
ප්‍රවර්ගය:ඖෂධ
ඇමරිකානු විප්ලවය තුල ජෝර්ජ් වොෂිංටන්

ඇමරිකානු විප්ලවීය යුද්ධයෙහිදී (1775–1783),  ජෝර්ජ් වොෂිංටන් (පෙබරවාරි 22, 1732 &nbsp;– දෙසැම්බර් 14, 1799) විසින් කොන්ටිනෙන්ටල් යුද්ධ හමුදාව සඳහා ආඥාපතිත්වය සපයන ලදි. එක්සත් ජනපදයෙහි ජනාධිපතිවරයා (1789 සිට 1797) වශයෙන් සේවය කල පසු, 1798 වසරෙහිදී කෙටි කාල සීමාවක් තුල නව යුද්ධ හමුදාවක් ඔහු භාරයෙහි පැවතිණි.
 
යෞවන වියෙහි පසුවුනද, 1750 ගණන් සහ 1760 ගණන් තුල ප්‍රංශය සහ ඉන්දියානුවන්ට එරෙහි දේශසීමා යුද්ධ තුලදී, වොෂිංටන් විසින් ප්‍රධාන භුමිකාවක් ඉටු කරන ලදි. ඇමරිකානු විප්ලවය තුලදී ප්‍රධාන හමුදාමය භූමිකාවක් ඔහු විසින් ඉටු කරන ලදි. ලෙක්සිංටන් සහ කන්කෝර්ඩ් සටන් හා සමගින් 1775 අප්‍රේල් මාසයෙහිදී යුද්ධය ඇවිලෙත්ම, ජූනි 14 දිනදී නව කොන්ටිනෙන්ටල් යුද්ධ හමුදාවෙහි පළමුවන ආඥාපති වශයෙන් කොංග්‍රස් මණ්ඩලය විසින් ඔහු පත් කරන ලදි. ඉටු කර දෙන බවට පොරොන්දු වෙමින් ඔහු භාර ගත් භූමිකාව අත්‍යන්ත ලෙසින් විශාල එකක් වූයේ, ප්‍රදේශීය වෙතින් ඉදිරිපත්වූ විවිධ ඉල්ලීම් සම සේ සලකා බැලීම, ඔහු යටතේ වූවන් අතර තරගය ඉවසා දරා ගැනීම, භට සේනා තුල චිත්ත ධෛර්යය නොවලහා පවත්වා ගැනීම, යුද්ධ හමුදාවෙහි කටයුතු වලට අත පෙවීමට කොංග්‍රස් මණ්ඩලය විසින් තැත් කිරීම, ජනපද ආණ්ඩුකාරවරුන් විසින් සහාය පැතීම, ආහාර, ඇඳුම්, උපකරණ, ආයුධ ආදී නිමක් නොමැති අවශ්‍යතා ගොන්න සපුරාලීම සහ හමුදාව ඉදිරියට රැගෙන යෑම අදාල වූ බැවිනි. විවිධ ජනපද ක්ෂාත්‍රකායයන් ඔහුගේ ආඥාපතිත්වය යටතේ නොපැවතිනි.
Benzodiazepine

**Benzodiazepine** (බෙන්සොඩයසපීන) යනු ඖෂධ කාණ්ඩයකි. මෙම ඖෂධ ප්‍රධාන වශයෙන් මානසික අවපීඩනය අඩු කිරීමට, කාංසාව පාලනය කිරීමට , මාංශ පේශි කැක්කුම , මස් පිඩු පෙරලීම වළක්වාලීමට සහ වලිප්පුව සමනය කිරීමට යොදා ගනී. 

Alprazolam (ඇල්ප්‍රෑසොලම්), Clonazepam (ක්ලොනෑසපෑම්) සහ Diazepam (ඩයෑසපෑම්) බහුවලව භාවිතා වන බෙන්සොඩයසපීන තුනකි. 

මේ අතුරින් Alprazolam (ඇල්ප්‍රෑසොලම්) මානසික අවපීඩනය (Depression) අඩු කිරීමට, කාංසාව (Anxiety) පාලනය කිරීමට කෙටි කාලීනව යොදා ගනී. 

Clonazepam (ක්ලොනෑසපෑම්) සහ Diazepam (ඩයෑසපෑම්) මාංශ පේශි කැක්කුම , මස් පිඩු පෙරලීම වළක්වාලීමට සහ වලිප්පුව සමනය කිරීමට බහුල වශයෙන් යොදා ගනී.

බෙන්සොඩයසපීන වල අතුරු පලයක් ලෙස නිදි මත බවක් දැනුනත් මෙම ඖෂධ නිදි බෙහෙත් ලෙස නොසලකයි. නිදී බෙහෙත් ලෙස Zolpidem (සොල්පිඩම්) වැනි Z-Drugs ප්‍රථමව සලකා බලයි. මංද **Benzodiazepine** (බෙන්සොඩයසපීන) ඇබ්බැහි වීමක් ඇති විය හැකි , හෝ පුරුද්දකට යාහැකි ඖෂධ කාණ්ඩයකි. එහෙයින් වෛද්‍යවරුන් කෙටි කාලින ප්‍රතිකාර සදහා පමණක් මෙම ඖෂධ යොදා ගනී. නමුදු වෙනත් ඖෂධ තුලින් ගුණයක් නොමැති අවස්ථා වලදී දිගු කාලින ප්‍රතිකාර සදහාද බෙන්සොඩයසපීන වලට යොමු වීමට සිදු වේ.

**Benzodiazepine** (බෙන්සොඩයසපීන) යනු CNS Depressants ඖෂධ වේ. එහෙයින් බෙන්සොඩයසපීන අනෙකුත් CNS Depressants ඖෂධ හෝ මත්ද්‍රව්‍ය සමග මිශ්‍ර කිරීමෙන් ජිවිත අවදානම් ඇති අතුරු පල වලට මුහුණ දීමට සිදු වේ. 

[Alcohol (අරක්කු), Barbiturates , Opioids (හෙරොයින් , මොර්ෆින් හෝ කෝඩින්) , Methamphetamine (අයිස්) , Cocaine (කොකේන්) අනෙකුත් CNS Depressants ඖෂධ හෝ මත්ද්‍රව්‍ය වලට උදාහරණ කිහිපයකි.]

#### **Benzodiazepine** (බෙන්සොඩයසපීන) Potency (ශක්තිය) mg to mg basis (මිලි ග්‍රෑමයට මිලි ග්‍රෑමයසංසන්දනයෙන්) 
සරලව Diazepam මිලි ග්‍රෑම් 10ක් Alprazolam මිලි ග්‍රෑම් 0.5 කට සහ Clonazepam මිලි ග්‍රෑම් 0.25 ත් 0.5 ත් අතර ප්ප්‍රමාණයකට සමාන වේ.

## මූලාශ්‍ර
## ආශ්‍රිත
* Diazepam

ප්‍රවර්ගය:ඖෂධ
HMG-CoA රිඩක්ටේස්

**HMG-CoA රිඩක්ටේස්** (**3-හයිඩ්‍රොක්සි-3-මෙතිල්-ග්ලූටැරයිල්-සහඑන්සයිම A රිඩක්ටේස්**, නිල කෙටියෙදුම **HMGCR**) යනු කොලෙස්ටරොල් සහ අනෙකුත් අයිසොප්‍රිනොයිඩ නිෂ්පාදනය කෙරෙන මෙවැලොනේට් පථයේ වේග නිර්ණ එන්සයිමයයි. (NADH-පරායත්ත, ; NADPH-පරායත්ත, ) සාමාන්‍යයෙන් ක්ෂීරපායී සෛලවල අන්තර්කරණය සහ අඩු ඝනත්ව ලිපෝප්‍රෝටීන (LDL) බිඳහෙළීමෙන් සෑදෙන කොලෙස්ටරොල් මඟින් මෙය යටපත් කෙරේ.
අඹේවෙල

**අඹේවෙල** ශ්‍රී ලංකාවේ නුවරඑලිය දිස්ත්‍රික්කයේ පිහිටි කුඩා කඳුකර නගරයකි. මෙම ප්‍රදේශය "කුඩා නවසීලන්තය" ලෙස ද හැඳින්වේ. මෙම නගරය දිස්ත්‍රික්ක්යේ ප්‍රධාන නගරය වූ නුවරඑලියට කි.මී. 17ක් (සැතපුම් 11ක්) පමණ ගිණිකොන දෙසට වන්නට පිහිටා තිබේ. අඹේවෙල නව ගැල්වේ තේ රෝපණ දිසාවට සේවා මධ්‍යස්ථානයක් ද වේ.

## දේශගුණය සහ වෘක්ෂලතා 
අඩි 6,064ක (මී. 1,848ක) විශාල උසකින් පිහිටා තිබීම නිසා වාර්ෂික මධ්‍ය උෂ්ණත්වය 17.5 °C (63.5 °F) පමණ අගයක් ගන්නා අතර ශීත කාලයට හිම තුහීන දැකගත හැකි ය. අඹේවෙල ශ්‍රී ලංකාවේ වැඩි ම උසකිනුත්, පුළුල් ම තෘණභූමි දැකිය හැකි ප්‍රදේශයක් වීම හේතුවෙනුත් ප්‍රචලිත ය. ගෝනුන්, දිවියන්, අලින් වැනි ක්ෂීරපායිහු මෙම ප්‍රදේශයේ කැලෑවල වැඩි වශයෙන් වාසය කරති.

අඹේවෙල හෝර්ටන් තැන්න ජාතික වනෝද්‍යානයට යන මාර්ගයේ පිහිටා ඇති අතර එහි මනස්කාන්ත දර්ශනවලට, *Rhododendron arboreum* මල්වලට, මී. 1,219ක් (අඩි 3,999ක්) පහලට ඇති හෙළක් වූ ලෝකාන්තය යන ඒවාට ජනප්‍රිය ය. හෝර්ටන් තැන්නටත් ඔහියටත් සමානව මෙම ප්‍රදේශය ද වැදගත් කුරුළු භූමියක් ද වීම නිසා මෙම ප්‍රදේශය කුරුල්ලන් නැරඹීමට ද ප්‍රසිද්ධ ය.

## වැදගත්කම සහ ආර්ථික කටයුතු 
අඹේවෙල තිබෙන දේශගුණික හා ආර්ථික තත්ත්වයන් නිසාවෙන් මෙම ප්‍රදේශය කිරි ගොවිතැනට කදිම ය. මෙම ප්‍රදේශයේ ඇති ගොවිපොළවල් වන අඹේවෙල ගොවිපොළ හා නවසීලන්ත ගොවිපොළ යන ගොවිපොළවල්වල පිළිවෙලින් අයිර්ෂයර් හා ෆ්‍රීසියානු ගවයන් ඇති කෙරේ.

### සුළං බලශක්තිය සංවර්ධනය කිරීමේ හැකියාව 
වම|thumb|250x250පික්|අඹේවෙල ගොවිපොළේ ගවයින්
අඹේවෙල භූගෝලීය පිහිටීම හා පිහිටි උස හේතුවෙන් බොහෝවිට තත්පරයට මීටර් 12 (තත්පරයට අඩි 39) වැනි වේගයන්ගෙන් හමා එන බලවත් නිරිතදිග මෝසම් සුළංවලට නිරාවරණය වේ. මෙම හේතුවෙන් මෙම ප්‍රදේශය සුළං ගොවිපොළවල්වලට හා අනෙකුත් සුළං බලශක්ති සංවර්ධනයන්ට සුදුසු වේ. මෙම ප්‍රදේශය ප්‍රධාන වශයෙන් ම ගවයන් ඇතිකිරීමට යොදා ගැනීම නිසාත්, සුළං ටර්බයිනවලින් ගවයන්ට හානියක් ඇති නොවීමත් නිසා මෙම ප්‍රදේශය සුළං බලශක්තිය සංවර්ධනයට ලාභදායී ප්‍රදේශයකි. මෙම හේතූන් දේශීය හා විදේශීය ආයෝජකයින් විශාල ප්‍රමාණයකගේ ආකර්ෂණයට ලක් වී ඇත.

2003දී ලංකා විදුලිබල මණ්ඩලය හා NREL මඟින් කළ අධ්‍යනයකින් මෙම ප්‍රදේශය වසරේ ඉතා කුඩා කාලයක් වූ නිරිතදිග මෝසම් කාලයට පමණක් ලාභදායී වන අතර ඊසානදිග මෝසම් මෙම ප්‍රදේශයේ උස නිසා ළඟා නොවන බව සොයාගෙන ඇත.දකුණ|thumb|250x250පික්|අඹේවෙල සුළං බල පද්ධතිය
සුළං ටර්බයින වැනි උපාංග ප්‍රවාහනය කිරීම ද මෙම ප්‍රදේශයේ ඇති ප්‍රවාහන මාර්ග තත්ත්වයන් නිසා අපහසු කාර්යයක් බවට පත් වේ. අධ්‍යනයන් මඟින් සොයාගනු ලැබුවේ කිලෝවොට් 600ට වඩා ධාරිතාව ඇති ටර්බයින ගෙන ඒම කිසිසේත්ම නොකළ හැක්කක් බව යි. තවදුරටත් අධ්‍යනයන් මඟින් හෙළි වූයේ කිලෝවොට් 600ට අඩු ටර්බයිනවලින් සුළං බලාගාරයක් සෑදීම ආයෝජකයාට බෙහෙවින් ම පාඩු සහගත බව යි.

## ප්‍රවාහන මාර්ගයන් 
* බී 512 (නුවරඑලිය-හෝර්ටන් තැන්න මාර්ගය) හා බී 507 (අඹේවෙල-රෙන්දපොළ මාර්ගය) යන මාර්ගයන් හමුවන තැන පිහිටා ඇත.
* අඹේවෙල දුම්රිය ස්ථානය - ශ්‍රී ලංකාවේ දෙවෙනියට උස ම මී. 1,827.77ක (අඩි 5,996.6ක) උසකින් පිහිටා ඇති දුම්රිය ස්ථානය යි. ප්‍රධාන මාර්ගයේ නානුඔය හා පැරකුම්පුර දුම්රිය ස්ථානයන් අතර පිහිටා ඇත

## තවදුරටත් කියවන්න 
* අඹේවෙල එයිට්කින් ස්පෙන්ස් සුලං ගොවිපොළ

## ආශ්‍රිත ලේඛන
ඕඩර් ඔෆ් ද ෆීනික්ස්

**ඕඩර් ඔෆ් ෆීනික්ස්** යනු ජේ. කේ. රෝලිං විසින් ලියැවුනු  *හැරී පොටර්* ප්‍රබන්ධ ග්‍රන්ථ මාලාවෙහි එන රහස් සංවිධානයකි.මෙය **Dark Lord** හෙවත් වොල්ඩර්මෝට් නැමති අදුරු මායා කරුවා බලවත්ව සිටි කාලයේ ඔහුට විරුද්ධව ඇතිකල සංවිධානයකි.මෙම සංවිධානය නිර්මාණය කිරීමට මූලිකත්වය ගෙන ඇත්තේ **ඩම්බල්ඩෝර්(Albus dombledore)**විසිනි.මෙම කල්පිත සංවිධානය මුල් කරගෙන හැරී පෝටර් කතා මාලාවේ පස්වෙනි කතාව නිර්මාණ ය කොට ඇත.**හැරී පොටර් සහ අග්නි කුසලානය** නැමති මෙම කතා මාලාවේ හතර වෙනි කතාවෙන් පසු වොල්ඩර්මෝට් නැමති අදුරු මයාකරු නැවත මායා ලෝකයට පැමිනීමෙන් පසු මෙම සංවිධානය නැවත සක්‍රීය තත්වයට පත් වෙයි.මෙම තත්ත්ව අලලා හැරී පොටර් කතා මාලාවේ පස්වෙනි කතාව '*හැරී පොටර් සහ ෆීනික්ස් නිකාය(*harry potter and the order of the phoenix)''''' නමින් දිග හැරී ඇත.
1788–89 එක්සත් ජනපද ජනාධිපතිවරණය

** හී එක්සත් ජනපද ජනාධිපතිවරණය** යනු පළමුවන චතුර්වාර්ෂික ජනාධිපතිවරණය විය. එය පැවැත්වුණේ 1788, දෙසැම්බර් 15 වන සඳුදා දින සිට 1789, ජනවාරි 10 වන ඉරිදා දින තෙක් විය. මින් පෙර 1788 වසරෙහි දී අපරානුමත කොට තිබූ  නව එක්සත් ජනපද ආණ්ඩුක්‍රම ව්‍යවස්ථාව යටතෙහි එය පැවැත්විණි. මැතිවරණයෙහිදී, ඔහුගේ ධූර කාලයන් දෙක අතරින් පළමුවැන්න සඳහා ජනාධිපතිවරයා ලෙසින් ජෝර්ජ් වොෂිංටන් නිතරගයෙන් තේරී පත්වූ අතර, ජෝන් ඇඩම්ස් පළමුවන උප ජනාධිපතිවරයා ලෙසින් පත් විය.

සහසන්ධාන ප්‍රඥප්තිය නමින් හැඳින්වුනු සහ, 1781 වසරෙහිදී අපරානුමත කෙරුණු පළමුවන ෆෙඩරල් ආණ්ඩුක්‍රම ව්‍යවස්ථාව පරිදී, එක්සත් ජනපදය සඳහා උපචාරාත්මක රාජ්‍ය නායකයෙක් නොවූ අතර රජයෙහි විධායක පාර්ශවය පැවතියේ,  ආණ්ඩුකිරීම සඳහා පාර්ලිමේන්තු ක්‍රමය භාවිතා කරන රටවල පැවති පරිදී,  කොංග්‍රස් මණ්ඩලයෙහි කොටසක් ලෙසිනි. සහසන්ධීය කොංග්‍රස් මණ්ඩලය වෙත සමස්ත ෆෙඩරල් බලාධිකාරිය පැවරුණු අතර, එසේ  "රැස්වුණු කොංග්‍රස් මණ්ඩලය තුල එක්සත් ජනපදයෙහි ජනාධිපතිවරයා", ජනපද කාරක සභාව ලෙසින් හැඳින්වුණු *තත්ත්වාකාර* කැබිනට් මණ්ඩලයෙහි සභාපතිවරයාද විය. එක්සත් ජනපද ආණ්ඩුක්‍රම ව්‍යවස්ථාව විසින් එක්සත් ජනපදයෙහි ජනාධිපතිවරයා සහ එක්සත් ජනපදයෙහි උප ජනාධිපතිවරයා යන තනතුරු ස්ථාපනය කෙරුණු අතර, එය විසින් නියම කෙරුණේ මෙම තනතුරු සඳහා පුද්ගලයන් කොංග්‍රස් මණ්ඩලයෙන් පරිබාහිරව තෝරා පත් කර ගත යුතු බවය. ආණ්ඩුක්‍රම ව්‍යවස්ථාව විසින් මැතිවරණමය පර්ෂදයක් ස්ථාපනය කෙරුණු අතර, එහි එක් එක් වරකයා විසින් ඡන්ද දෙකක් භාවිතා කෙරුණේ එය ලබා දෙන්නේ ජනාධිපතිවරයා තේරීමට ලබා දෙන මැතිවරණමය ඡන්ද සහ උප ජනාධිපතිවරයා තේරීමට ලබා දෙන මැතිවරණමය ඡන්ද යන්නන් අතර වෙනසක් නොමැතිවය; 1804 වසරෙහිදී මෙම ක්‍රමය වෙනස් කෙරෙන්නේ  දොළොස්වන සංශෝධනය අපරානුමත කිරීමත් සමගය. වෙනස් ජනපද විසින් වරකයන් තෝරා ගැනීම සඳහා විවිධ ක්‍රම භාවිතා කරන ලදි. බොහෝ ජනපද විසින් මහජන ඡන්දයක් පැවැත්වූ අතර, අනෙකුත් ජනපදයන්හී ජනපද ව්‍යවස්ථාදායකය විසින් වරකයන් පත් කෙරිණි.

ඇමරිකානු විප්ලවවාදී සටනෙහිදී, කොන්ටිනෙන්ටල් යුද්ධ හමුදාවෙහි ආඥාපති ලෙසින් ඔහුගේ භූමිකාව  විශිෂ්ඨ ලෙසින් සිදු කිරීමට වොෂිංටන් සමත් වූ අතර එම නිසාම ඔහු අත්‍යන්ත ලෙසින් ජනප්‍රිය විය.

## මූලාශ්‍ර
James Prinsep

**James Prinsep** යනු ඉංදියාවේ බ්‍රාහ්මී අක්‌ෂර හඳුනා ගැනීමේ පුරෝගාමියෙකු වූ ඉංගී්‍රසි ජාතිකයෙකි. 

## මූලාශ්‍ර
## ආශ්‍රිත
* ඇලොයිස් ඇන්ටොන් ෆියුහර්
* ඇලෙක්සැන්ඩර් කනිංහැම්
George Turnour

**George Turnour** යනු බ්‍රිතාන්‍ය ජාතික ඉතිහාසඥයෙකි.

## ආශ්‍රිත
* James Prinsep
අබේරාම

දොන් ජොහානිස් අබේරාම + ....

දරුවන්

1 ජන්දිරිස් ද සිල්වා අබේරාම  2 ගිමාරහාමි අබේරාම 3 බේබිහාමි අබේරාම 4 මෙතියස් අබේරාම

01 ජන්දිරිස් ද සිල්වා අබේරාම *[1904.10.21-1991.01.22 (86)]*+ සොපිනෝනා අමරවීර*[1922.05.05-2011.01.25 (89)]* ("අබේරාම", කහවත්ත, බෙලිඅත්ත.)

දරුවන් 1.1 බන්දුසේන අබේරාම[1944.01.25] 1.2 රූපානන්ද අබේරාම[1946.01.25] 1.3 තිලකසේන අබේරාම[1948.10.07] 1.4 චන්ද්‍රා අබේරාම[1952.04.23] 1.5 චාලට් අබේරාම[1954.10.12] 1.6 කරුණාසේන අබේරාම[1957.02.23] 

1.1 බන්දුසේන අබේරාම + වල්ගමගේ කාන්ති[1956.03.06]

දරුවන් 1.1.1 දිනූෂා සංජීවනී අබේරාම[1976.05.22] 1.1.2 ශ්‍යාමන් ඉන්ද්‍රජිත් අබේරාම[1977.10.31]

1.2 රූපානන්ද අබේරාම + අයිරාංගනී ගජනායක

දරුවන් 1.2.1 ගිම්හානි නිසන්සලා අබේරාම 1.2.2 වින්ද්‍යා දර්ශනී අබේරාම 1.2.3 ඉසුරු සම්පත් අබේරාම

1.3 තිලකසේන අබේරාම + ලක්ෂ්මී බණ්ඩාරනායක

දරුවන් 1.3.1 තිළිනි කාන්චනා අබේරාම 1.3.2 බුද්ධික අනුරාධ අබේරාම

1.4 චන්ද්‍රා අබේරාම + කපුගේ චන්ද්‍රසෝම සිරිවර්ධන

දරුවන් 1.4.1 කපුගේ සුජාතා රෝෂනී සිරිවර්ධන 1.4.2 කපුගේ සමන්තා එරංගනී සිරිවර්ධන 1.4.3 කපුගේ තරංග සම්පත් සිරිවර්ධන 1.4.4 කපුගේ වසන්තා ප්‍රසංගනී සිරිවර්ධන

1.5 චාලට් අබේරාම + පල්ලෙමුල්ලෙ හේවා ගීගනගේ පියදාස වීරතුංග

දරුවන් 1.5.1 පල්ලෙමුල්ලෙ හේවා ගීගනගේ බුද්ධිකා යසන්ති වීරතුංග 1.5.2 පල්ලෙමුල්ලෙ හේවා ගීගනගේ ප්‍රසංග ජයමාල් වීරතුංග 1.5.3 පල්ලෙමුල්ලෙ හේවා ගීගනගේ පියුමිකා ගයන්ති වීරතුංග 1.5.4 පල්ලෙමුල්ලෙ හේවා ගීගනගේ අංජන භානුක වීරතුංග

1.6 කරුණාසේන අබේරාම + කොඩිතුවක්කු කංකානම්ගේ රම්‍යා ශාන්තිමාලා

දරුවන් 1.6.1 රුවන්තිකා සඳමාලි අබේරාම 1.6.2 වින්ද්‍යානි මධුමාලි අබේරාම 1.6.3 දර්ශන ගයාන් අබේරාම 1.6.4 දිලිනි කාන්චනා අබේරාම
ඇමරිකානු විප්ලවය

**ඇමරිකානු විප්ලවය** යනු 1775 සිට 1783 දක්වා පැවැති විජිත කැරැල්ලකි. විජිත දහතුනෙහි ඇමරිකානු දේශප්‍රේමීහු මහා බ්‍රිතාන්‍යය වෙතින් නිදහස දිනා ගෙන ඇමරිකානු එක්සත් ජනපදය බවට පත්වූහ. ඇමරිකානු විප්ලවීය යුද්ධයෙහිදී ප්‍රංශය සහ අනෙකුන් සමග සන්ධානගතව ඔවුහූ බ්‍රිතාන්‍යය පැරදවූහ.
කොන්ටිනෙන්ටල් යුද්ධ හමුදාව

දෙවන කොන්ටිනෙන්ටල් කොංග්‍රස් මණ්ඩලය විසින් **කොන්ටිනෙන්ටල් යුද්ධ හමුදාව** සංස්ථාපනය කෙරුණේ පසුව ඇමරිකානු එක්සත් ජනපදය බවට පත්වූ විජිත විසින් ඇමරිකානු විප්ලවීය යුද්ධය ඇරඹීමත් සමගය. මහා බ්‍රිතාන්‍යයෙහි පාලනයට එරෙහිව විජිත දහතුනෙහි කැරැල්ලෙහි හමුදාමය කාර්යයන් සම්බන්ධීකරණය කිරීම සදහා 1775, ජූනි 14 දිනදී කොංග්‍රස් මණ්ඩලය වෙත ඉදිරිපත් කෙරුණු යෝජනාවක් මගින් එය පිහිටවුවන ලදි. එක් එක් ජනපදයන්හී පාලනය යටතෙහි පැවතුණු නැතහොත් ස්වායත්ත ලෙසින් ක්‍රියාත්මක වූ  ප්‍රත්‍යන්ත ක්ෂාත්‍රකායයන් සහ ස්වේච්ඡා බලකායයන් වෙතින් කොන්ටිනෙන්ටල් යුද්ධ හමුදාව පරිපූරණය විය. යුද්ධය පුරාවටම යුද්ධ හමුදාවෙහි ආඥාපති ලෙසින් ජෙනරාල් ජෝර්ජ් වොෂිංටන් ක්‍රියා කලේය.
කිරිඳි ඇල්ල

**කිරිඳි ඇල්ල** - ශ්‍රී ලංකාවේ හත්වෙනි උසම දිය ඇල්ලයි. 

**කිරිඳි ඇල්ලට ළඟාවන ආකාරය**

රත්නපුර සිට පැල්මඩුල්ල නගරයට පැමිණ පැල්මඩුල්ල නගරයේ සිට කුට්ටපිටිය මාර්ගය ඔස්සේ කිලෝමිටර් හතරක් පමණ පැමිණිය පසු මාර්ගයේ දකුණු පසු කිරිඳි ඇල්ලට යන මාර්ගය හමුවේ. එතැන් සිට මීටර් 500 පමණ දුරක් පා ගමනින් ගිය පසු කිරිඳි ඇල්ලට ළඟා විය හැකිය.
කලපු

. The shallow lagoon is separated from the Mediterranean Sea by narrow shoals connecting to a small, rocky mountain.]]
 lagoon in Turkmenistan]]
]]

වැලිපර හෝ කොරල්පර මඟින් ස්ථිරව ම මුහුදෙන් වෙන්වූ නමුත් වසරේ එක් කාලයකදී පමණක් මුහුද සමඟ සම්බන්ධ වන කිවුල් දිය සහිත ජලාශ **කලපු** () ලෙස හැදින්වේ.

## ආශ්‍රිත ලිපි 
* Aerated lagoon
* Albufera (estuarine lagoon)
* Anaerobic lagoon
* Ayre (landform)
* Barachois
* Braided river
* Coast
* Estuary
* Haff (estuarine lagoon)
* Longshore drift
* Sediment transport

## භාහිර සබැඳි 
* වෙරළබඩ කලපු. 

## මූලාශ්‍ර 

ප්‍රවර්ගය:වෙරළබඩ සහ සාගරික භූ රූප
මහා ලන්ඩන්

**ලන්ඩන්** () එංගලන්තයේ ප්‍රදේශයකි.

## මූලාශ්‍ර 
## ආශ්‍රිත
* ලන්ඩන්

ප්‍රවර්ගය:එංගලන්තය
නෝනාවරුනි මහත්වරුනි

1999 වසරේදී සිරස ටීවී නාලිකාවෙන් විකාශය වූ *නෝනාවරුනි මහත්වරුනි* විකට ටෙලිනාට්‍ය මාලාව ප්‍රේක්ෂකයන් අතර ඉමහත් ජනප්‍රියත්වයට පත්විය. අසල්වාසී නිවෙස් දෙකක සැමියන් තම බිරිඳට වඩා අසල්වාසී බිරිඳට ඇල්ම කරන්නට යාමෙන් සිදුවන අපූරු සිදුවීම් මාලාවක් නෝනාවරුනි මහත්වරුනි ටෙලිනාට්‍යයෙන් දැක්වේ.

මෙහි රංගනයෙන් විජය නන්දසිරි, කුසුම් රේණු, ග්‍රැන්විල් රොද්‍රිගෝ, ජයසේකර අපෝන්සු, සනෝජා බිබිලේ, විල්සන් ගුණරත්න, රොඩ්නි වර්ණකුල, මානෙල් වානගුරු, සමදරා ආරියවංශ, ඥානාංග ගුණවර්ධන, ආනන්ද වික්‍රමගේ ඇතුළු රංගන ශිල්පීන් ශිල්පිනියන් රැසක් දායක වී ඇත. අධ්‍යක්ෂණය රාජේශ් ලෝදියාගෙනි.

මෙහි තවත් විශේෂත්වයක් නම්, එතෙක් සිනමාවේ, වේදිකාවේ හා රූපවාහිනියේ දැවැන්ත චරිත නිරූපණය කල විජය නන්දසිරි ප්‍රථම වරට හාස්‍ය උත්පාදක රංගනයට අවතීර්ණ වූයේ මෙම ටෙලිනාට්‍ය මාලාවෙනි.

මීට අමතරව, මෙම ටෙලිනාට්‍යය රූගත කරන කාලය තුළ මෙහි ප්‍රධාන චරිතයක් නිරූපණය කල ග්‍රැන්විල් රොද්‍රිගූ හදිසි රිය අනතුරකින් මරණයට පත් වූ අතර එතැන් පටන් එම චරිතයට පණ පෙව්වේ, ජයසේකර අපෝන්සු විසිනි.
සුරංගනා කතා

= ...💖 සුරංගනා කතා 💖... =

🌺 සුරංගනා කතා බාල, මහලු සියලු දෙනා රසවිඳින කතා විශේෂයකි. එහෙත් විශේෂයෙන්ම සුරංගනා කතා වලට ප්‍රියතාවයක් දක්වන්නේ පොඩිත්තන්ය. සුරංගනා කතා ලොවේ රජු ලෙස සලකන්නේ ඩෙන්මාර්ක් ජාතික හාන්ස් ක්‍රිස්ටියන් ඇන්ඩර්සන් ය. මෙහි සටහන් කර ඇත්තේ එවැනි සුරංගනා කතා කිහිපයකි....

### ✴සින්ඩරෙල්ලා 
එකමත් එක කාලෙක,එකමත් එක රටක,එකමත් එක ගමක, ලස්සන විශාල මන්දිරයක් තිබුනා. මේ මන්දිරයේ ජීවත් වුනේ තාත්තා කෙනෙකුයි,දුවෙකුයි. මේ දුව ගොඩාක් ලස්සනයි.එයාගේ නම "එලා". එලාගෙ තාත්තා වංශාධිපති සංචාරක ව්‍යාපාරිකයෙක්.තාත්තට ගොඩක් ධනය තිබුන නිසා මේ දුවට කිසිම අඩුපාඩුවක් තිබුනේ නෑ.හැබැයි එයා ඒ ගැන හිතල ආඩම්බර වුණෙත් නැහැ.එලාට තිබුන එකම අඩුපාඩුව වුනේ එයාගේ අම්ම නැති එක.ඒ ගැන එලා වගේම එලාගෙ තාත්තත් හිටියේ ගොඩක් දුකෙන්.